จักรวาลขยายดีซี

**จักรวาลขยายดีซี** () เป็นสื่อแฟรนไชส์อเมริกันและจักรวาลร่วมที่มีศูนย์กลางอยู่ที่ชุดของภาพยนตร์ซูเปอร์ฮีโรและละครที่สร้างโดย ดีซีสตูดิโอส์ และจัดจำหน่ายโดย วอร์เนอร์บราเธอร์สพิกเจอร์ส สร้างจากตัวละครที่ปรากฏอยู่ในหนังสือการ์ตูนของสำนักพิมพ์ดีซีคอมิกส์ นอกจากนี้ แฟรนไชส์ยังประกอบด้วย หนังสือการ์ตูน, ภาพยนตร์สั้น, นวนิยายและวิดีโอเกม ดีซีอียูนั้นคล้ายกับจักรวาลดีซีดั้งเดิมในหนังสือการ์ตูน ที่เริ่มต้นด้วยการข้ามฝั่งระหว่างองค์ประกอบเนื้อเรื่องทั่วไป, สถานที่ดำเนินเรื่อง, นักแสดงและตัวละคร

วอร์เนอร์บราเธอร์ส มีแผนที่จะนำซูเปอร์ฮีโรของดีซีคอมิกส์หลายคนมารวมตัวกันในภาพยนตร์ตั้งแต่ ค.ศ. 2002 เมื่อ ว็อล์ฟกัง เพเทอร์เซิน ได้รับเลือกให้กำกับภาพยนตร์ที่มีการข้ามฝั่งระหว่าง *[[แบทแมนในภาพยนตร์|แบทแมน]]* กับ *[[ซูเปอร์แมนในภาพยนตร์|ซูเปอร์แมน]]* หลังภาพยนตร์ จัสติซลีก ที่ได้วางแผนไว้ถูกระงับการสร้างชั่วคราวในปี ค.ศ. 2008 และภาพยนตร์ *[[กรีน แลนเทิร์น (ภาพยนตร์)|กรีน แลนเทิร์น]]* ที่ฉายใน ค.ศ. 2011 ประสบความล้มเหลวในแง่ของคำวิจารณ์และรายได้ ทำให้แผนการสร้างจักรวาลแรกถูกยกเลิก วอร์เนอร์บราเธอร์ส ก่อตั้งจักรวาลร่วมนี้ใน ค.ศ. 2013 ด้วยภาพยนตร์ *[[บุรุษเหล็ก ซูเปอร์แมน]]* (2013) และ *[[แบทแมน ปะทะ ซูเปอร์แมน แสงอรุณแห่งยุติธรรม]]* (2016) จากนั้นก็ตามด้วยภาพยนตร์อีกสิบสามเรื่อง และปีหนึ่งของละครชุด *[[พีซเมกเกอร์ (ละครชุด)|พีซเมกเกอร์]]* ที่ออกอากาศผ่านทาง เอชบีโอแม็กซ์ (ต่อมาเปลี่ยนชื่อเป็น แม็กซ์) ภาพยนตร์เรื่องที่สิบห้าและเรื่องสุดท้ายของจักรวาลขยายดีซีคือ *[[อควาแมน กับอาณาจักรสาบสูญ]]* ฉายใน ค.ศ. 2023

จักรวาลขยายดีซีเป็น แฟรนไชส์ภาพยนตร์ที่ทำเงินสูงสุดลำดับที่เก้า โดยทำเงินมากกว่า 7 พันล้านดอลลาร์สหรัฐ จากบ็อกซ์ออฟฟิศทั่วโลก ภาพยนตร์ที่ทำเงินสูงสุดคือ *[[อควาแมน เจ้าสมุทร]]* ทำเงิน 1.15 พันล้านดอลลาร์สหรัฐทั่วโลก และเป็นภาพยนตร์ดีซีที่ทำเงินสูงสุดจนถึงปัจจุบัน อย่างไรก็ตาม มีภาพยนตร์แปดจากสิบห้าเรื่องที่เข้าฉายในโรงภาพยนตร์ไม่สามารถทำเงินถึงจุดคุ้มทุน แฟรนไชส์ได้รับการตอบรับจากนักวิจารณ์และผู้ชมที่หลากหลาย

จักรวาลดีซี (DCU) จะเป็นแฟรนไชส์ใหม่ที่รีบูตภาพยนตร์และละครชุด วางแผนโดย เจมส์ กันน์และปีเตอร์ ซาฟราน ซึ่งได้รับการแต่งตั้งให้เป็นประธานร่วมและซีอีโอร่วมของ ดีซีสตูดิโอส์ ในการปรับโครงสร้างใหม่ในช่วงปลาย ค.ศ. 2022 ตัวละครในจักรวาลขยายดีซีบางตัว เช่น พีซเมกเกอร์, อะแมนดา วอลเลอร์และบลู บีเทิล จะย้ายไปจักรวาลดีซี ขณะที่ปีสองของ *พีซเมกเกอร์* จะดำเนินเรื่องในจักรวาลใหม่

## ศัพทมูลวิทยา
เมื่อตอนที่ประกาศภาพยนตร์ชุดนี้ แฟนและสื่อตั้งชื่อให้จักรวาลนี้ว่า "จักรวาลภาพยนตร์ดีซี (DC Cinematic Universe)" เพื่อให้คล้ายกับ จักรวาลภาพยนตร์มาร์เวล (Marvel Cinematic Universe หรือ MCU) ซึ่งเกิดขึ้นก่อน คีธ สแตกคิวิกซ์ นักเขียนของ *[[เอ็นเทอร์เทนเมนต์วีกลี]]* บัญญัติศัพท์คำว่า "DC Extended Universe™" เพื่อเป็นเรื่องตลกในบทความเกี่ยวกับ *[[แบทแมน ปะทะ ซูเปอร์แมน แสงอรุณแห่งยุติธรรม]]* ของเขา เมื่อวันที่ 1 กรกฎาคม ค.ศ. 2015 คำนี้และคำย่อ DCEU ได้ถูกใช้อย่างแพร่หลายในหมู่สื่อมวลชนและแฟนอย่างรวดเร็ว โดยคิดว่ามันเป็นชื่ออย่างเป็นทางการของแฟรนไชส์เป็นเวลาหลายปี อับราฮัม ริสแมน นักเขียนของ *[[วัลเชอร์.คอม|วัลเชอร์]]* กล่าวว่า ดีซียืนยันกับเขาเมื่อเดือนกันยายน ค.ศ. 2017 ชื่อนั้นไม่ได้ถูกใช้ภายในองค์กร และพวกเขาไม่คิดว่ามันเป็นชื่อทางการ 

เมื่อปี ค.ศ. 2016 ทั้งเจฟฟ์ จอห์นและเควิน สมิธเรียกแฟรนไชส์นี้ว่า "จักรวาลจัสติซ ลีก (Justice League Universe)" ในรายการโทรทัศน์พิเศษ *ดีซีฟิล์ม เสนอ: แสงอรุณแห่งจัสติซ ลีก (DC Films Presents: Dawn of the Justice League)* ในระหว่างการจัดพาแนลของ ดีซีฟิล์มส ที่งาน ซานดิเอโกคอมิก-คอน 2018 มีวิดีโอที่แสดงข้อความ "ยินดีต้อนรับสู่โลกของดีซี (Welcome to the Worlds of DC)" หลังการนำเสนอภาพยนตร์บางเรื่องที่จะฉายในอนาคต เป็นผลให้สื่อบางส่วนตีความคำว่า "โลกของดีซี (Worlds of DC)" คือชื่ออย่างเป็นทางการของภาพยนตร์ที่ใช้จักรวาลร่วมกัน อย่างไรก็ตาม เมื่อเดือนมีนาคม ค.ศ. 2020 จิม ลี เรียกแฟรนไชส์นี้ว่าจักรวาลขยายดีซีที่งานชิคาโกคอมิกแอนด์เอนเทอร์เทนเมนต์เอกซ์โป แฟรนไชส์ถูกตั้งชื่ออย่างเป็นทางการคือ จักรวาลขยายดีซี โดยชื่อนี้ปรากฏอยู่ใน เอชบีโอแม็กซ์ บริการสตรีมมิงของวอร์เนอร์มีเดีย ซึ่งเปิดให้บริการเมื่อเดือนพฤษภาคม

หลังการแต่งตั้ง ปีเตอร์ ซาฟรานและเจมส์ กันน์ ให้เป็นหัวหน้าของ ดีซี สตูดิโอส์ วอร์เนอร์บราเธอส์ดิสคัฟเวอรี (เกิดจากการรวมตัวระหว่าง วอร์เนอร์มีเดียและดิสคัฟเวอรี) เรียกภาพยนตร์และละครชุดทางโทรทัศน์ของดีซีว่าเป็นส่วนหนึ่งของ "จักรวาลดีซี" (DC Universe, DCU) ซึ่งสื่อบางสำนักตีความว่าเป็นการเปลี่ยนโฉมจักรวาลขยายดีซี

## การพัฒนาและประวัติศาสตร์

เมื่อ ค.ศ. 2002 ว็อล์ฟกัง เพเทอร์เซิน ถูกเลือกให้กำกับภาพยนตร์เรื่อง *แบทแมน ปะทะ ซูเปอร์แมน* (*Batman vs. Superman*) จากบทของ อากิวา โกลด์สแมน แต่วอร์เนอร์บราเธอร์สยกเลิกภาพยนตร์ดังกล่าวเพื่อมุ่งเน้นโครงการพัฒนาภาพยนตร์เดี่ยวของซูเปอร์แมนและแบทแมนแทน เมื่อ ค.ศ. 2008 ภาพยนตร์ *[[จัสติซลีก (ทีมซูเปอร์ฮีโร)|จัสติซลีก]]* ที่วางแผนไว้กำกับโดย จอร์จ มิลเลอร์ และมีชื่อเรื่องว่า *จัสติซ ลีก มอร์ทัล* (*Justice League Mortal*) ถูกระงับไปอย่างไม่มีกำหนดหลังไม่สามารถทำการลดหย่อนภาษีสำหรับในการถ่ายทำในออสเตรเลียได้ *บุรุษเหล็ก ซูเปอร์แมน* ฉายเมื่อ ค.ศ. 2013 เป็นการรีบูตของแฟรนไชส์ *ซูเปอร์แมน* ซึ่งถ้าภาพยนตร์ประสบความสำเร็จ อาจจะเปิดตัวจักรวาลร่วมได้ หลัง *บุรุษเหล็ก ซูเปอร์แมน* ฉายแล้ว วอร์เนอร์บราเธอร์สประกาศว่าภาพยนตร์ภาคต่อ มีชื่อเรื่องว่า *[[แบทแมน ปะทะ ซูเปอร์แมน แสงอรุณแห่งยุติธรรม]]* (2016) และเป็นก่อตั้งจักรวาลขยายดีซี เมื่อ ค.ศ. 2014 วอร์เนอร์บราเธอร์สประกาศภาพยนตร์จักรวาลขยายดีซีทั้งหมด 11 เรื่อง

เมื่อ ค.ศ. 2016 วอร์เนอร์บราเธอร์สก่อตั้ง ดีซีฟิล์มส์ หลัง *[[แบทแมน ปะทะ ซูเปอร์แมน แสงอรุณแห่งยุติธรรม]]* ทำเงินในบ็อกซ์ออฟฟิศไม่ได้ตามที่คาดหวังและได้รับการตอบรับเชิงลบจากผู้ชมและนักวิจารณ์เนื่องจากโทนเรื่องมืดหม่น แผนกนี้นำโดย เจฟฟ์ จอห์นส์และจอน เบิร์ก เพื่อดูแลการสร้างและทิศทางความคิดสร้างสรรค์ให้กับจักรวาลขยายดีซี หลังภาพยนตร์ *[[จัสติซ ลีก (ภาพยนตร์)|จัสติซ ลีก]]* (2017) ล้มเหลว จอห์นส์และเบิร์ก ถูกแทนที่โดย วอลเทอร์ ฮามาดะ ใน ค.ศ. 2018 จักรวาลขยายดีซีได้ขยายไปยังโทรทัศน์ด้วยการออกอากาศ *[[พีซเมคเกอร์ (ละครชุด)|พีซเมคเกอร์]]* (2022) บน เอชบีโอแม็กซ์

หลังการควบรวมกิจการของดิสคัฟเวอรีกับวอร์เนอร์มีเดีย ใน ค.ศ. 2022 ก่อตั้งบริษัทใหม่ชื่อ วอร์เนอร์บราเธอส์ดิสคัฟเวอรี โดยมี เดวิด ซาสลาฟ เป็นซีอีโอ ซาสลาฟพยายามยกเครื่องจักรวาลขยายดีซี และเริ่มต้นค้นหาผู้นำทางความคิดสร้างสรรค์เหมือนกับ เควิน ไฟกี ประธานของ มาร์เวลสตูดิโอส์ เพื่อนำโครงการภาพยนตร์และละครโทรทัศน์ของดีซี เจมส์ กันน์และปีเตอร์ ซาฟราน ได้รับการประกาศในภายหลังให้เป็นซีอีโอและประธานร่วมของ ดีซีสตูดิโอส์ ซึ่งเป็นบริษัทสืบทอดของ ดีซีฟิล์มส์ ใน ค.ศ. 2023 ทั้งคู่เปิดตัวโครงการดีซีทั้งหมดสิบเรื่อง โดยจะเป็นส่วนหนึ่งของ จักรวาลดีซี (DC Universe (DCU)) ซึ่งเป็นการรีบูตและการสืบทอดของจักรวาลขยายดีซี

## ภาพยนตร์
}
| rowspan="2" | แซ็ก สไนเดอร์
| เดวิด เอส. โกเยอร์
| เดวิด เอส. โกเยอร์กับคริสโตเฟอร์ โนแลน
| ชาร์ลส์ โรเวน, คริสโตเฟอร์ โนแลน, เอ็มมา ทอมัสและ
|-
! scope="row" style="text-align:left" | *[[แบทแมน ปะทะ ซูเปอร์แมน แสงอรุณแห่งยุติธรรม|แบทแมน ปะทะ ซูเปอร์แมน <br>แสงอรุณแห่งยุติธรรม]]*
| style="text-align:left" | 
| colspan="2" | คริส เทอร์ริโอและเดวิด เอส. โกเยอร์
| ชาลส์ โรเวนและเดโบราห์ สไนเดอร์
|-
! scope="row" style="text-align:left" | *[[ทีมพลีชีพ มหาวายร้าย]]*
| style="text-align:left" | 
| colspan="3" | เดวิด เอเยอร์
| ชาลส์ โรเวนและ
|-
! scope="row" style="text-align:left" | *[[วันเดอร์ วูแมน (ภาพยนตร์ พ.ศ. 2560)|วันเดอร์ วูแมน]]*
| style="text-align:left" | 
| แพตตี เจนคินส์
| อัลเลน เฮนเบิร์ก
| แซ็ก สไนเดอร์กับอัลเลน เฮนเบิร์กและเจสัน ฟุชส์
| ชาลส์ โรเวน, เดโบราห์ สไนเดอร์, แซ็ก สไนเดอร์และ
|-
! scope="row" style="text-align:left" | *[[จัสติซ ลีก (ภาพยนตร์)|จัสติซ ลีก]]*
| style="text-align:left"| 
| แซ็ก สไนเดอร์
| คริส เทอร์ริโอและจอสส์ วีดอน
| คริส เทอร์ริโอกับแซ็ก สไนเดอร์
| ชาลส์ โรเวน, เดโบราห์ สไนเดอร์, จอน เบิร์กและเจฟฟ์ จอห์นส์
|-
! scope="row" style="text-align:left" | *[[อควาแมน เจ้าสมุทร]]*
| style="text-align:left" | 
| เจมส์ วาน
| เดวิด ลีสลี จอห์นสัน-แม็คโกล์ดริกและวิลล์ บีลล์
| เจฟฟ์ จอห์นส์กับเจมส์ วานและวิลล์ บีลล์
| ปีเตอร์ ซาฟรานและร็อบ โคแวน
|-
! scope="row" style="text-align:left" | *[[ชาแซม! (ภาพยนตร์)|ชาแซม!]]*
| style="text-align:left" | 
| เดวิด เอฟ. แซนด์เบิร์ก
| เฮนรี เกย์เด็น
| เฮนรี เกย์เด็นและดาร์เรน เลมกี
| ปีเตอร์ ซาฟราน
|-
! scope="row" style="text-align:left" | *[[ทีมนกผู้ล่า กับฮาร์ลีย์ ควินน์ ผู้เริดเชิด]]*
| style="text-align:left"| 
| เคที ยาน
| colspan="2"| คริสตินา ฮอดสัน
| มาร์โก ร็อบบี, ไบรอัน อันเคลเลสและซู ครอล
|-
! scope="row" style="text-align:left" | *[[วันเดอร์ วูแมน 1984]]*
| style="text-align:left"| 
| แพตตี เจนคินส์
| แพตตี เจนคินส์กับเจฟฟ์ จอห์นส์และเดวิด คาลลาแฮม
| แพตตี เจนคินส์กับเจฟฟ์ จอห์นส์
| ชาร์ลส์ โรเวน, เดโบราห์ สไนเดอร์, แซ็ก สไนเดอร์, แพตตี เจนคินส์, กัล กาด็อตและสตีเฟน โจนส์
|-
! scope="row" style="text-align:left" |*[[จัสติซ ลีก ของ แซ็ก สไนเดอร์]]* 
| style="text-align:left" |
| แซ็ก สไนเดอร์
| คริส เทอร์ริโอ
| คริส เทอร์ริโอกับแซ็ก สไนเดอร์และวิลล์ บีลล์
| ชาลส์ โรเวนและเดโบราห์ สไนเดอร์
|-
! scope="row" style="text-align:left" | *[[เดอะ ซุยไซด์ สควอด]]*
| style="text-align:left"| 
| colspan="3" | เจมส์ กันน์
| ชาร์ลส์ โรเวนและปีเตอร์ ซาฟราน
|-
! scope="row" | *[[แบล็ก อดัม (ภาพยนตร์)|แบล็ก อดัม]]*
| style="text-align:left" |
| เจาเม กูเล็ต-เซระ
| colspan="2" | แอดัม สตีคีลและรอรี เฮนส์กับโซห์ริบ โนเชอร์วานี
| โบ ฟลินน์, ไฮแรม การ์เซีย, ดเวย์น จอห์นสันและแดนี การ์เซีย
|-
! scope="row" | *[[ชาแซม! จุดเดือดเทพเจ้า]]*
| style="text-align:left" |
| เดวิด เอฟ. แซนด์เบิร์ก
| colspan="2" | เฮนรี เกย์เด็นและคริส มอร์แกน
| ปีเตอร์ ซาฟราน
|-
! scope="row" | *[[เดอะ แฟลช (ภาพยนตร์)|เดอะ แฟลช]]*
| style="text-align:left" |
| แอนดี มัสเคียตตี
| คริสตินา ฮอดสัน
| จอห์น ฟรานซิส เดลีย์กับและโจบี แฮโรลด์
| บาร์บารา มัสเคียตตีและไมเคิล ดิสโก
|-
! scope="row" |*[[บลู บีเทิล (ภาพยนตร์)|บลู บีเทิล]]*
| style="text-align:left" |
| แองเจิล มานูเอล โซโต
| colspan="2" | แกเรธ ดันเน็ต-อัลโคเซอร์
| จอห์น ริกการ์ดและเซฟ โฟร์แมน
|-
! scope="row" | *[[อควาแมน กับอาณาจักรสาบสูญ]]*
| style="text-align:left" |
| เจมส์ วาน
| เดวิด ลีสลี จอห์นสัน-แม็คโกล์ดริก
| เจมส์ วานกับเดวิด ลีสลี จอห์นสัน-แม็คโกล์ดริกและเจสัน โมโมอากับทอมัส พา ซิบเบตต์
| ปีเตอร์ ซาฟราน, เจมส์ วานและและร็อบ โคแวน
|}

### ''บุรุษเหล็ก ซูเปอร์แมน'' (2013)

thumb|upright|แซ็ก สไนเดอร์ ผู้กำกับ ''บุรุษเหล็ก ซูเปอร์แมน'', ''แบทแมน ปะทะ ซูเปอร์แมน แสงอรุณแห่งยุติธรรม'', และร่วมกำกับและเขียนบท ''จัสติซ ลีก''

คาร์ล เอล / คลาร์ก เคนต์ เดินทางจากดาวคริปตอนมายังโลกเมื่อยังเป็นเด็กทารก ถูกเลี้ยงโดยพ่อแม่บุญธรรม โจนาธานและมาร์ธา เคนต์ โดย คลาร์ก เคนต์ กำลังต่อสู้กับตัวเองว่าทำไมเขาถึงถูกส่งมายังโลก เขาจึงใช้ชื่อ "ซูเปอร์แมน", เพื่อเรียนรู้ว่าความสามารถของเขานั้นมีไว้เพื่อรักษาความสงบสุขหรือเพื่อครองโลก

ในระหว่างการอภิปรายเนื้อเรื่องของ *[[แบทแมน อัศวินรัตติกาลผงาด]]*, เดวิด เอส. โกเยอร์ บอก คริสโตเฟอร์ โนแลน ถึงวิธีการนำเสนอซูเปอร์แมนในบริบทสมัยใหม่ของเขา โนแลนรู้สึกประทับใจแนวคิดของโกเยอร์ เขาจึงนำไปเสนอความคิดนี้ให้กับสตูดิโอ, โนแลนถูกจ้างให้อำนวยการสร้างและโกเยอร์ถูกจ้างให้เขียนบท โดยหลังทั้งคู่ประสบความสำเร็จจาก *[[แบทแมน อัศวินรัตติกาล]]* แซ็ก สไนเดอร์ ถูกจ้างให้กำกับภาพยนตร์เมื่อเดือนตุลาคม ค.ศ. 2010 เมื่อเดือนมกราคม ค.ศ. 2011, เฮนรี แควิลล์ ได้รับคัดเลือกให้แสดงเป็น คลาร์ก เคนต์ / ซูเปอร์แมน นักแสดงคนอื่น ๆ ประกอบด้วย เอมี แอดัมส์ เป็น โลอิส เลน, ไมเคิล แชนนอน เป็น นายพลซ็อด, ไดแอน เลน เป็น มาร์ธา เคนต์, เควิน คอสต์เนอร์ เป็น โจนาธาน เคนต์, รัสเซล โครว์ เป็น จอร์-เอล, และ ลอเรนซ์ ฟิชเบิร์น เป็น เพอร์รี ไวต์ การถ่ายทำเริ่มต้นขึ้นเมื่อวันที่ 1 สิงหาคม ค.ศ. 2011 *บุรุษเหล็ก ซูเปอร์แมน (Man of Steel)* ออกฉายที่อเมริกาเหนือเมื่อวันที่ 14 มิถุนายน ค.ศ. 2013

### ''แบทแมน ปะทะ ซูเปอร์แมน แสงอรุณแห่งยุติธรรม'' (2016)

แบทแมน, ศาลเตี้ยประจำการเมืองกอแธมเดินทางมา เมโทรโปลิส เพื่อมาต่อสู้กับ ซูเปอร์แมน, เพราะเกรงกลัวว่าจะเกิดอะไรขึ้นหากว่าซูเปอร์แมนไม่ถูกควบคุม ในขณะที่ภัยคุกคามอื่น ๆ ที่เป็นอันตรายต่อมนุษยชาติกำลังมา

เมื่อเดือนมิถุนายน ค.ศ. 2013 มีรายงานว่าสไนเดอร์และโกเยอร์จะกลับมาทำหน้าที่เดิมในภาคต่อของ *บุรุษเหล็ก ซูเปอร์แมน* ซึ่งถูกเร่งรัดโดย วอร์เนอร์บราเธอส์ โนแลนมีส่วนเกี่ยวข้องในฐานะที่ปรึกษาเป็นหัวหน้าผู้อำนวยการสร้าง เมื่อเดือนกรกฎาคม ที่งานซานดิเอโก คอมมิค-คอน วอร์เนอร์บราเธอส์ ประกาศว่าซูเปอร์แมนและแบทแมนจะเจอกันในรูปแบบภาพยนตร์เป็นครั้งแรก ซึ่งเป็นภาคต่อจาก *บุรุษเหล็ก ซูเปอร์แมน* และเป็นการรีบูต ภาพยนตร์ชุด ''แบทแมน'' สไนเดอร์บอกว่าภาพยนตร์ได้รับแรงบัลดาลใจจากหนังสือการ์ตูน *[[The Dark Knight Returns]]* เฮนรี แควิลล์, เอมี แอดัมส์, ไดแอน เลน และ ลอเรนซ์ ฟิชเบิร์น กลับมารับบทเดิม เมื่อเดือนสิงหาคม เบน แอฟเฟล็ก ได้รับคัดเลือกให้แสดงเป็น บรูซ เวย์น / แบทแมน เมื่อเดือนธันวาคม กัล กาด็อต ได้รับคัดเลือกให้แสดงเป็น ไดแอน่า พรินซ์ / วันเดอร์วูแมน, เป็นการปรากฏตัวครั้งแรกของตัวละครวันเดอร์วูแมนในรูปแบบภาพยนตร์คนแสดง เดือนต่อมา คริส เทอร์ริโอ ถูกจ้างให้เขียนบทของโกเยอร์ใหม่ เมื่อเดือนมกราคม ค.ศ. 2014 ภาพยนตร์ถูกเลื่อนฉายจากเดิม 17 กรกฎาคม ค.ศ. 2015 เป็น 6 พฤษภาคม ค.ศ. 2016 เพื่อให้ผู้สร้าง "มีเวลาที่จะตระหนักถึงวิสัยทัศน์ของพวกเขาอย่างเต็มที่, เนื่องจากความซับซ้อนของเนื้อเรื่อง" เดือนต่อมา, เจสซี ไอเซนเบิร์ก และ เจเรมี ไอเอินส์ เข้ามารับบทเป็น เล็กซ์ ลูเธอร์ และ อัลเฟรด เพนนีเวิร์ท ตามลำดับ เมื่อเดือนพฤษภาคม ค.ศ. 2014 ชื่อของภาพยนตร์นั้นถูกเปิดเผย นั่นก็คือ *แบทแมน ปะทะ ซูเปอร์แมน แสงอรุณแห่งยุติธรรม (Batman v Superman: Dawn of Justice)* การถ่ายทำช่วงแรกเริ่มต้นเมื่อวันที่ 19 ตุลาคม ค.ศ. 2013 ที่วิทยาลัยลอสแอนเจลิสตะวันออก, การถ่ายทำเต็มรูปแบบเริ่มเมื่อวันที่ 21 พฤษภาคม ค.ศ. 2014, ที่ดีทรอยต์ มีการถ่ายทำที่รัฐอิลลินอย, รัฐนิวเม็กซิโก, ทวีปแอฟริกาและแปซิฟิกใต้ ภาพยนตร์มีการเปลี่ยนวันฉายอีกครั้ง โดยฉายในอเมริกาเหนือวันที่ 25 มีนาคม ค.ศ. 2016

ภาพยนตร์ดำเนินเรื่อง 18 เดือน หลังเหตุการณ์ใน *บุรุษเหล็ก ซูเปอร์แมน* *แบทแมน ปะทะ ซูเปอร์แมน แสงอรุณแห่งยุติธรรม* แนะนำ เอซรา มิลเลอร์ เป็น แบร์รี อัลเลน / เดอะ แฟลช, เจสัน โมโมอา เป็น อาร์เธอร์ เคอร์รี / อควาแมน, เรย์ ฟิชเชอร์ เป็น วิคเตอร์ สโตน / ไซบอร์ก, และ โจ มอร์ตัน เป็น ดร. ไซลาส สโตน ภาพยนตร์ยังแนะนำ สตีฟเฟนวูล์ฟ ซึ่งจะเป็นตัวร้ายหลักใน *จัสติซ ลีก*, ผ่านฉากสั้น ๆ แต่ฉากนั้นไม่ได้อยู่ในภาพยนตร์ที่ฉายในโรงภาพยนตร์, แต่ถูกเปิดเผยบนออนไลน์โดยวอร์เนอร์บราเธอส์เมื่อวันที่ 28 มีนาคม, ก่อนจะรวมอยู่ในการวางจำหน่ายโฮมวิดีโอในรูปแบบ *Ultimate Edition*

### ''ทีมพลีชีพ มหาวายร้าย'' (2016)

left|thumb|upright|เดวิด เอเยอร์ ผู้เขียนบทและกำกับของ ''ทีมพลีชีพ มหาวายร้าย''

หลังการเสียชีวิตของซูเปอร์แมน หน่วยงานลับของรัฐบาลได้ทำการเกณฑ์ตัวร้ายที่มีพลังพิเศษที่ถูกคุมขัง เพื่อทำภารกิจลับที่อันตรายและช่วยเหลือโลกจากภัยคุกคามอันทรงพลังเพื่อแลกกับอิสรภาพ

เมื่อเดือนกุมภาพันธ์ ค.ศ. 2009 ก่อนการพัฒนาของจักรวาลขยายดีซี วอร์เนอร์บราเธอส์เคยพัฒนาภาพยนตร์ ซุยไซด์สควอด โดยมี แดน ลิน เป็นผู้อำนวยการสร้างและจัสติน มาร์กส์ เป็นผู้เขียนบท วอร์เนอร์บราเธอส์ประกาศภาพยนตร์ *ทีมพลีชีพ มหาวายร้าย (Suicide Squad)* เมื่อเดือนตุลาคม ค.ศ. 2014 โดยยืนยันว่า เดวิด เอเยอร์ เป็นผู้กำกับ เมื่อเดือนธันวาคม มีการเปิดเผยว่าเอเยอร์ทำหน้าที่เขียนบทภาพยนตร์ด้วย นักแสดงหลักประกอบด้วย วิลล์ สมิธ เป็น เดดช็อต, มาร์โก ร็อบบี เป็น ฮาร์ลีย์ ควินน์, จาเรด เลโท เป็น โจ๊กเกอร์, ไจ คอร์ตนีย์ เป็น กัปตันบูมเมอแรง, เจย์ เฮอร์นันเดส เป็น เอลไดอะโบล, แอดิวาเล แอคินูเย-อากบาเจ เป็น คิลเลอร์คร็อค, แคเรน ฟูกูฮาระ เป็น คาตานะ, คาร่า เดอเลวีญ เป็น เอนแชนเทรส, วิโอลา เดวิส เป็น อแมนดา วอลเลอร์, และ โจเอล คินนาแมน เป็น ริก แฟรก แต่เดิม ทอม ฮาร์ดี ได้รับคัดเลือกให้แสดงเป็น ริก แฟรก แต่ก็ถอนตัวเนื่องจากปัญหาตารางงานของเขากับภาพยนตร์ *[[เดอะ เรเวแนนท์ ต้องรอด]]* การถ่ายทำเริ่มต้นขึ้นเมื่อวันที่ 13 เมษายน ค.ศ. 2015 บริเวณในและโดยรอบเมืองโทรอนโต การถ่ายทำเสร็จสิ้นเมื่อวันที่ 28 สิงหาคม ค.ศ. 2015 ภาพยนตร์มีการถ่ายซ่อมอยู่หลายครั้ง เพื่อให้มีองค์ประกอบที่สนุกสนานและตลกขบขันคล้ายกับในตัวอย่างภาพยนตร์ โดยเฉพาะหลังจากความล้มเหลวในด้านคำวิจารณ์ของ *[[แบทแมน ปะทะ ซูเปอร์แมน แสงอรุณแห่งยุติธรรม]]* ที่ภาพยนตร์ดังกล่าวมีเนื้อหาที่จริงจังเกินไป *ทีมพลีชีพ มหาวายร้าย* ฉายในอเมริกาเหนือเมื่อวันที่ 5 สิงหาคม ค.ศ. 2016

ภาพยนตร์ดำเนินเรื่องหลังเหตุการณ์ใน *แบทแมน ปะทะ ซูเปอร์แมน แสงอรุณแห่งยุติธรรม* เบน แอฟเฟล็ก แสดงเป็น บรูซ เวย์น / แบทแมน และ เอซรา มิลเลอร์ แสดงเป็น แบร์รี อัลเลน / เดอะ แฟลช ปรากฏตัวในภาพยนตร์เรื่องนี้และในฉากกลางเครดิต, วอลเลอร์พบกับเวย์นในร้านอาหารแล้วยื่นแฟ้มเอกสารซึ่งมีข้อมูลเกี่ยวกับสมาชิกจัสติซ ลีกในอนาคต

### ''วันเดอร์ วูแมน'' (2017)

thumb|upright|แพตตี เจนคินส์ ผู้กำกับ ''วันเดอร์ วูแมน'' และผู้เขียนบทร่วมและกำกับ ''วันเดอร์ วูแมน 1984''

ไดแอน่าแห่งเทอมิสกีร่า, นักรบชาวแอมะซอนและเป็นเทวธิดาของเทพเจ้าซุส, ใช้พรสวรรค์และความสามารถของเธอเพื่อช่วยเหลือมนุษยชาติในช่วงสงครามโลกครั้งที่หนึ่ง

นักแสดงและนางแบบชาวอิสราเอล กัล กาด็อต ได้รับคัดเลือกให้แสดงเป็น ไดแอน่า พรินซ์ / วันเดอร์วูแมน เมื่อเดือนธันวาคม ค.ศ. 2013 เซ็นสัญญาตกลงแสดงภาพยนตร์สามเรื่องรวมทั้งภาพยนตร์เดี่ยว วอร์เนอร์บราเธอส์ประกาศภาพยนตร์ *วันเดอร์ วูแมน* เมื่อเดือนตุลาคม ค.ศ. 2014 เมื่อเดือนพฤศจิกายน, มิเชล แมคลาเรน ได้รับการยืนยันว่าจะกำกับภาพยนตร์จากบทภาพยนตร์โดย เจสัน ฟุชส์ เมื่อเดือนเมษายน ค.ศ. 2015, แมคลาเรนถอนตัวจากโครงการเนื่องจากความคิดสร้างสรรค์แตกต่างกัน เดือนต่อมา, มีการประกาศว่า แพตตี เจนคินส์ จะเป็นผู้กำกับภาพยนตร์ เดือนกรกฎาคม, คริส ไพน์ ได้รับคัดเลือกให้แสดงเป็น สตีฟ เทรเวอร์ นักแสดงคนอื่นประกอบด้วย คอนนี เนลเซน เป็น ราชินี ฮิปโปลิตา, โรบิน ไรท์ เป็น นายพลหญิง แอนไทโอพี, แดนนี ฮัสตัน เป็น เอริช ลูเดนดอร์ฟ, เอเลนา อนายา เป็น ดอกเตอร์พอยซัน, และ เดวิด ธีวลิส เป็น แอรีส การถ่ายทำเริ่มต้นขึ้นเมื่อเดือนพฤศจิกายน ค.ศ. 2015 โดยถ่ายทำที่ สหราชอาณาจักร, ฝรั่งเศสและอิตาลี *วันเดอร์ วูแมน* ฉายในอเมริกาเหนือเมื่อวันที่ 2 มิถุนายน ค.ศ. 2017

### ''จัสติซ ลีก'' (2017)

หลังจากการเสียชีวิตของซูเปอร์แมนด้วยน้ำมือของ ดูมส์เดย์ แบทแมนและวันเดอร์ วูแมนจำเป็นต้องตามหาคนที่มีพลังพิเศษมารวมทีมเพื่อเผชิญหน้ากับภัยคุกคามครั้งใหม่

เมื่อเดือนมิถุนายน ค.ศ. 2013 มีรายงานว่าโกเยอร์จะเขียนบทภาพยนตร์ *จัสติซ ลีก* ซึ่งเป็นส่วนหนึ่งของสัญญาที่เขาเซ็นกับภาพยนตร์ *บุรุษเหล็ก ซูเปอร์แมน* เมื่อเดือนเมษายน ค.ศ. 2014 มีประกาศว่าสไนเดอร์จะกลับมาเป็นผู้กำกับภาพยนตร์ โดยชื่อของภาพยนตร์ประกาศเมื่อเดือนตุลาคมคือ *จัสติซ ลีก พาร์ท 1 (Justice League Part One)* เมื่อเดือนมีนาคม ค.ศ. 2016 มีการยืนยันว่า คริส เทอร์ริโอ จะทำหน้าที่เขียนบทภาพยนตร์ ซึ่งเขากล่าวว่าภาพยนตร์จะไม่มืดมนเท่า *แบทแมน ปะทะ ซูเปอร์แมน แสงอรุณแห่งยุติธรรม* ในเดือนมิถุนายน, เจฟฟ์ จอห์นส์ ประกาศเปลี่ยนชื่อภาพยนตร์เหลือแค่ *จัสติซ ลีก (Justice League)* แอฟเฟล็ก, แควิลล์, กาด็อท, โมโมอา, มิลเลอร์, ฟิชเชอร์, ไอเอินส์, เลน, แอดัมส์, ไอเซนเบิร์ก, นีลเซน, ไรท์และมอร์ตัน กลับมารับบทเดิมจากภาพยนตร์ก่อนหน้านี้ เคียรัน ไฮส์ ให้เสียงและแสดงแบบจับการเคลื่อนไหวเป็นตัวร้าย สตีฟเฟนวูล์ฟ การถ่ายทำเริ่มต้นขึ้นเมื่อวันที่ 11 เมษายน ค.ศ. 2016 ที่ วอร์เนอร์บราเธอร์สสตูดิโอ, ลิฟส์เดน ในประเทศอังกฤษ, บริเวณรอบเมืองลอนดอนและไอซ์แลนด์ การถ่ายทำเสร็จสิ้นเดือนตุลาคม ค.ศ. 2016 ในเดือนพฤษภาคม ค.ศ. 2017, สไนเดอร์ถอนตัวจากตำแหน่งเนื่องจากลูกสาวของเขาเสียชีวิต ทำให้ จอสส์ วีดอน เข้ามาทำหน้าที่แทนในช่วงหลังการถ่ายทำ มีการเพิ่มฉากใหม่จากการเขียนและกำกับโดยเขา ถึงแม้ว่าวีดอนจะไม่มีชื่อในฐานะเป็นผู้กำกับหลังการถ่ายทำอย่างเป็นทางการ แต่ว่าเขาทำงานสำเร็จมากพอที่จะมีชื่อในฐานะผู้เขียนบทของภาพยนตร์ *จัสติซ ลีก* ฉายทั่วโลกเมื่อวันที่ 17 พฤศจิกายน ค.ศ. 2017

*จัสติซ ลีก* แนะนำตัวละครใหม่หลายคน ประกอบด้วย เจ. เค. ซิมมอนส์ เป็น เจมส์ กอร์ดอน, แอมเบอร์ เฮิร์ด เป็น มีรา, และบิลลี ครูดัพ เป็น เฮนรี อัลเลน นอกจากนี้ ยังแนะนำ โจ แมงแกเนียลโล เป็น สแลด วิลสัน / เดธสโตรก ในฉากหลังเครดิตที่เขากับเล็กซ์ ลูเธอร์ พูดคุยถึงการสร้างพันธมิตรร่วมกันและเป็นไปได้ว่านั้นคือ ลีเจียนออฟดูม ฉากที่มี เคียร์ซี เคลมอนส์ เป็น ไอริส เวสต์ และ วิลเลม เดโฟ เป็น นูยดิส วัลโก แสดงนั้นถูกตัดออกจากภาพยนตร์

#### ''จัสติซ ลีก ของ แซ็ก สไนเดอร์'' (2021)

การตอบรับที่แตกออกเป็นสองฝั่งของภาพยนตร์ฉบับสุดท้ายของ *[[จัสติซ ลีก (ภาพยนตร์)|จัสติซ ลีก]]* มาจากการที่แซ็ก สไนเดอร์ลาออกจากตำแหน่งผู้กำกับ ทำให้ภาพยนตร์ตกอยู่ในมือของ จอสส์ วีดอน ทำให้เกิดการรณรงค์ให้มีการปล่อยภาพยนตร์ฉบับ "สไนเดอร์คัต" โดยแฟน ๆ มีการถกเถียงกันว่าวิสัยทัศน์ของสไนเดอร์จะเหมือนกับภาพยนตร์ก่อนหน้ามากกว่าภาพยนตร์ *จัสติซ ลีก* ที่ฉายในโรงภาพยนตร์ เมื่อเดือนมีนาคม ค.ศ. 2019 สไนเดอร์ยืนยันว่าภาพยนตร์ฉบับของเขามีอยู่จริง และกล่าวว่าขึ้นอยู่กับวอร์เนอร์บราเธอส์ว่าจะปล่อยมันหรือไม่ เมื่อเดือนพฤศจิกายน วอร์เนอร์บราเธอส์ ยังคงเงียบเกี่ยวกับเรื่องนี้ ถึงแม้ว่า *[[วาไรตี (นิตยสาร)|วาไรตี]]* จะรายงานว่า วอร์เนอร์บราเธอส์ ไม่น่าจะปล่อย  *จัสติซ ลีก* ของแซ็ก สไนเดอร์ โดยมีคนวงในสตูดิโอบอกว่าเป็น "ความฝันลม ๆ แล้ง ๆ" 

เมื่อเดือนพฤษภาคม ค.ศ. 2020 สไนเดอร์ประกาศอย่างเป็นทางการว่าภาพยนตร์ จัสติซ ลีกของเขาจะปล่อยในเอชบีโอแม็กซ์ในวันที่ 18 มีนาคม ค.ศ. 2021 ก่อนหน้านี้ภาพยนตร์จะแบ่งเป็นแบบมินิซีรีส์จำนวนสี่ตอน แต่ในที่สุดก็ฉายเป็นภาพยนตร์ความยาวสี่ชั่วโมง ยาวเป็นสองเท่าของภาพยนตร์ฉบับฉายในโรงภาพยนตร์ สไนเดอร์ระบุว่า ภาพยนตร์เรื่องนี้ตั้งใจไม่ให้ส่งผลกระทบต่ออนาคตของความต่อเนื่องในดีซีอียู เหมือนกับว่าภาพยนตร์นั้นดำเนินเรื่องในจักรวาลอื่นเล็กน้อย ภาพยนตร์ใช้ทุนสร้างประมาณ 70 ล้านดอลลาร์สหรัฐเพื่อทำเทคนิคพิเศษและการถ่ายทำเพิ่มเติม แอฟเฟล็ก, มิลเลอร์, ฟิชเชอร์, เฮิร์ดและแมงกาเนียลโล กลับมารับบทเดิมและถ่ายทำเพิ่มเติม ขณะที่ จาเรด เลโท เป็น เดอะโจ๊กเกอร์ และ แฮร์รี เลนนิกซ์ เป็น คาลวิน สวานวิก / มาเชียนแมนฮันเตอร์ ถูกเพิ่มเข้ามาในภาพยนตร์ฉบับนี้ ภาพยนตร์เสร็จสมบูรณ์ในเดือนมกราคม ค.ศ. 2021 ตัวละครในภาพยนตร์ฉบับเดิมที่ถูกตัดออก ได้แก่ ดาร์กไซด์ (แสดงโดย เรย์ พอร์เตอร์), ดีซาด (แสดงโดย ปีเตอร์ กินเนสส์), นูยดิส วัลโก (แสดงโดย วิลเลม เดโฟ)  ไอริส เวสต์ (แสดงโดย เคียร์ซี เคลมอนส์), ไรอัน ชอย (แสดงโดย จาง ไค), กรีนเลนเทิร์นส หลายคนและแกรนนีกูดเนสส์

### ''อควาแมน เจ้าสมุทร'' (2018)

thumb|left|upright|เจมส์ วาน ผู้เขียนเนื้อเรื่องร่วมและผู้กำกับ ''อควาแมน เจ้าสมุทร'' และผู้เขียนบทร่วมและผู้กำกับ ''อควาแมนแอนด์เดอะลอสต์คิงดอม''

อาร์เธอร์ เคอร์รี ผู้ช่วยดูแลประภาคารลูกครึ่งชาวแอตแลนติส ออกเดินทางไปยังอาณาจักรใต้น้ำ แอตแลนติส เพื่อทวงคืนบัลลังค์จาก กษัตริย์ออร์ม พี่น้องต่างบิดาของเขา ผู้ที่พยายามรวมอาณาจักรใต้น้ำทั้งเจ็ดเข้าด้วยกันเพื่อต่อสู้กับโลกเบื้องบน

เมื่อเดือนมิถุนายน ค.ศ. 2014 เจสัน โมโมอา ได้รับคัดเลือกแสดงเป็น อาร์เธอร์ เคอร์รี / อะควาแมน ในเดือนสิงหาคม วิลล์ บีลล์และเคิร์ต จอห์นสแตด แข่งขันกันเขียนบทภาพยนตร์เดี่ยวของตัวละคร ภาพยนตร์ *อควาแมน เจ้าสมุทร (Aquaman)* ประกาศเมื่อเดือนตุลาคม ในเดือนมิถุนายน ค.ศ. 2015 เจมส์ วาน ได้รับการว่าจ้างให้เป็นผู้กำกับ รวมถึงดูแลบทภาพยนตร์ของจอห์นสแตด ในเดือนพฤศจิกายน ค.ศ. 2015 เดวิด ลีสลี จอห์นสัน ได้รับการว่าจ้างให้เขียนบทภาพยนตร์ใหม่ ในเดือนกรกฎาคม ค.ศ. 2016 บีลล์กลับเขียนบทภาพยนตร์โดยอิงจากบทร่างของวานและเจฟฟ์ จอห์นส์ จอห์นสันทำการเขียนบทใหม่จากบทของบีลล์ ร่วมกับวานและผู้อำนวยการสร้าง ปีเตอร์ ซาฟราน ในเดือนธันวาคม ค.ศ. 2016 แพทริก วิลสัน ได้รับคัดเลือกแสดงเป็น ออร์ม / โอเชียนมาสเตอร์ พี่น้องต่างบิดาของอะควาแมนและตัวร้ายหลักของเรื่อง ในเดือนมกราคม ค.ศ. 2017 ยาห์ยา อับดุล-มาทีน ที่ 2 ได้รับคัดเลือกแสดงเป็น แบล็คแมนตา แอมเบอร์ เฮิร์ดกลับมารับเดิมเป็นมีราจาก *จัสติซ ลีก*  นักแสดงคนอื่น ๆ ประกอบด้วย วิลเลม เดโฟ เป็น นูยดิส วัลโก, ทีมูเอรา มอร์ริสัน เป็น ทอม เคอร์รี พ่อของอะควาแมน, นิโคล คิดแมน เป็น ราชินีแอตแลนนา แม่ของอะควาแมน, และ ดอล์ฟ ลันด์แกรน เป็น กษัตริย์เนเรอุส การถ่ายทำเริ่มต้นขึ้นเมื่อวันที่ 2 พฤษภาคม ค.ศ. 2017 ที่ รัฐควีนส์แลนด์, ประเทศออสเตรเลีย และเสร็จสิ้นเมื่อวันที่ 21 ตุลาคม ค.ศ. 2017 *อควาแมน เจ้าสมุทร* ฉายในอเมริกาเหนือเมื่อวันที่ 21 ธันวาคม ค.ศ. 2018

ภาพยนตร์ดำเนินเรื่องหลังเหตุการณ์ใน *จัสติซ ลีก* ถึงแม้ว่านักวิจารณ์จะสังเกตเห็นถึงความไม่สอดคล้องกันมากมายระหว่างภาพยนตร์ที่เข้าฉายในโรงภาพยนตร์ทั้งสองเรื่อง นอกจากนี้ โมโมอาอ้างว่าภาพยนตร์ดำเนินเรื่องหลัง *[[จัสติซ ลีก ของ แซ็ก สไนเดอร์|คัตของแซ็ก]]* ด้วยตอนจบของภาพยนตร์นั้นเชื่อมโยงกับเหตุการณ์ใน *อควาแมน เจ้าสมุทร* โดยตรง

### ''ชาแซม!'' (2019)

thumb|upright|เดวิด เอฟ. แซนด์เบิร์ก ผู้กำกับ ''ชาแซม!'' และ ''ชาแซม! ฟิวรีออฟเดอะก็อดส์''

บิลลี แบทสัน เด็กอุปถัมภ์อายุ 14 ปี สามารถแปลงกายเป็นซูเปอร์ฮีโรร่างผู้ใหญ่ได้ด้วยการพูดว่า *ชาแซม!* หลังจากเขาได้รับพลังพิเศษมาจากพ่อมดโบราณ เขาพยายามควบคุมพลังของเขาและกำจัดกองกำลังชั่วร้ายที่ควบคุมโดย ดร. แธดเดียส ซิวานา

เมื่อเดือนสิงหาคม ค.ศ. 2014 ดเวย์น จอห์นสัน ประกาศว่าเขามีส่วนเกี่ยวข้องกับโครงการซูเปอร์ฮีโร ชาแซม, หรือในอดีตเรียกว่ากัปตันมาร์เวล ในเดือนกันยายน จอห์นสันเปิดเผยว่าเขาจะแสดงเป็นแอนตีฮีโร แบล็ก อดัม ศัตรูคู่ปรับของชาแซมในภาพยนตร์ โดยมีดาร์เรน เลมกีเขียนบทภาพยนตร์ ภาพยนตร์ *ชาแซม* ประกาศเมื่อเดือนตุลาคม ในเดือนมกราคม ค.ศ. 2017, เฮนรี เกย์เด็นกำลังทำงานเขียนบทภาพยนตร์ ในเดือนกรกฎาคม, มีการยืนยันว่า เดวิด เอฟ. แซนด์เบิร์ก จะกำกับภาพยนตร์ *ชาแซม!*, และจอห์นสันจะไม่ปรากฏตัวในภาพยนตร์เรื่องนี้ แต่จะไปปรากฏตัวในภาพยนตร์เดี่ยว แบล็ก อดัม แทน งานก่อนเริ่มถ่ายทำนั้นเริ่มต้นเมื่อเดือนสิงหาคม ในเดือนตุลาคม, แซคารี ลีวาย ได้รับคัดเลือกแสดงเป็น ชาแซม, และในเดือนพฤศจิกายน, แอชเชอร์ แอนเจิล ได้รับคัดเลือกแสดงเป็น บิลลี แบทสัน, ร่างเด็กของชาแซม ตัวร้ายของเรื่องคือ ดอกเตอร์ซิวานา แสดงโดย มาร์ก สตรอง นักแสดงคนอื่น ๆ ประกอบด้วย แจ็ค ดีแลน เกรเซอร์, เกรซ ฟัลตัน, โยเวน อาร์มานด์, เอียน เชน, และ เฟธ เฮอร์เมน เป็นพี่น้องอุปถัมภ์ของแบทสัน, คูเปอร์ แอนดรูวส์ และ มาร์ตา มิลานส์ เป็น พ่อแม่อุปถัมภ์ของแบทสัน, และ ไจมอน ฮอนซู เป็นพ่อมด ชาแซม, ผู้ให้พลังของเขาแก่แบทสัน การถ่ายทำเริ่มต้นเมื่อวันที่ 29 มกราคม ค.ศ. 2018 ที่ โทรอนโต และเสร็จสิ้นเมื่อวันที่ 11 พฤษภาคม ค.ศ. 2018, ส่วนใหญ่ถ่ายทำที่ไพน์วูดโทรอนโตสตูดิโอส์และสถานที่ต่าง ๆ รอบเมือง *ชาแซม! (Shazam!)* ฉายในอเมริกาเหนือเมื่อวันที่ 5 เมษายน ค.ศ. 2019 

ภาพยนตร์ดำเนินเรื่องหลังเหตุการณ์ใน *จัสติซ ลีก* มีการแนะนำตัวร้าย มิสเตอร์มายด์ ในฉากกลางเครดิต

### ''ทีมนกผู้ล่า กับฮาร์ลีย์ ควินน์ ผู้เริดเชิด'' (2020)

thumb|left|upright|เคที ยาน ผู้กำกับ ''ทีมนกผู้ล่า กับฮาร์ลีย์ ควินน์ ผู้เริดเชิด''
หลังเหตุการณ์ใน *[[ทีมพลีชีพ มหาวายร้าย]]* ฮาร์ลีย์ ควินน์เลิกกับโจ๊กเกอร์ ต่อมามีเด็กสาวคนหนึ่งชื่อแคสซานดรา เคนแอบขโมยเพชรจากเจ้าพ่ออาชญากรรม แบล็ก แมสก์ ฮาร์ลีย์จึงต้องร่วมมือกับ แบล็ก แคนารี, ฮันเทรสและเรเน มอนโทยา เพื่อปกป้องเธอ

เมื่อเดือนพฤศจิกายน ค.ศ. 2016 ภาพยนตร์ *ทีมนกผู้ล่า (Birds of Prey)* ซึ่งนำเค้าโครงมาจากทีมซูเปอร์ฮีโรหญิงในชื่อเดียวกัน กำลังพัฒนาโดยมีคริสตินา ฮอดสันเซ็นสัญญาเป็นผู้เขียนบท ในเดือนเมษายน ค.ศ. 2018 วอร์เนอร์บราเธอส์เลือกเคธี่ ยานมากำกับภาพยนตร์พร้อมกันกับมาร์โก ร็อบบี, ซู ครอลและไบรอัน อันเคลเลส ทำหน้าที่เป็นผู้อำนวยการสร้าง ร็อบบีนั้นกลับมารับบทเดิมของเธอก็คือฮาร์ลีย์ ควินน์จาก *[[ทีมพลีชีพ มหาวายร้าย]]* ภาพยนตร์เรื่องนี้เป็นภาพยนตร์เรื่องแรกที่ได้รับเรต R ในแฟรนไชส์และมีทุนสร้างน้อยกว่าภาพยนตร์อื่น นอกจากร็อบบีในบทแสดงนำแล้ว ในทีมประกอบด้วย แมรี เอลิซาเบธ วินสตีด, เจอร์นี สมอลเล็ตต์-เบลล์, โรซี เปเรซและเอลลา เจย์ บาสโค เป็น ฮันเทรส, แบล็ก แคนารี, เรเน มอนโทยาและแคสซานดรา เคน ตามลำดับ แบล็ก แมสก์ เป็นตัวร้ายหลักของเรื่องแสดงโดย ยวน แม็คเกรเกอร์ และ คริส เมสซินา เป็น วิคเตอร์ แซซ งานก่อนการถ่ายทำเริ่มต้นขึ้นเมื่อช่วงปลายเดือนกรกฎาคม ค.ศ. 2018 การถ่ายทำเริ่มต้นขึ้นเมื่อวันที่ 15 มกราคม ถึงวันที่ 15 เมษายน ค.ศ. 2019 ที่ลอสแอนเจลิส เมื่อเดือนพฤศจิกายน 2018 ร็อบบีเผยชื่อเต็มของภาพยนตร์ก็คือ *ทีมนกผู้ล่า กับฮาร์ลีย์ ควินน์ ผู้เริดเชิด (Birds of Prey (and the Fantabulous Emancipation of One Harley Quinn))* *ทีมนกผู้ล่า* ฉายรอบปฐมทัศน์ที่ลอนดอนเมื่อวันที่ 29 มกราคม ค.ศ. 2020 และฉายรอบทั่วไปเมื่อวันที่ 7 กุมภาพันธ์ ค.ศ. 2020 หนึ่งสัปดาห์หลังเข้าฉายในโรงภาพยนตร์ ชื่อของภาพยนตร์ได้เปลี่ยนเป็น *ฮาร์ลีย์ ควินน์: ทีมนกผู้ล่า (Harley Quinn: Birds of Prey)* เพื่อให้ "คนที่ไปดูภาพยนตร์นั้นเข้าใจว่า *ทีมนกผู้ล่า* นั้นเกี่ยวกับอะไรได้ดียิ่งขึ้น"

ภาพยนตร์ดำเนินเรื่องหลังจากเหตุการณ์ใน *ทีมพลีชีพ มหาวายร้าย*

### ''วันเดอร์ วูแมน 1984'' (2020)

ในปี ค.ศ. 1984 ช่วงสงครามเย็น ไดอาน่า พรินซ์และสตีฟ เทรเวอร์ อดีตคนรักของเธอ เผชิญหน้ากับชีตาห์และแม็กซ์ ลอร์ด

เมื่อเดือนมิถุนายน ค.ศ. 2017 เจฟฟ์ จอห์นส์ และ แพตตี เจนคินส์ เริ่มร่างบทภาคต่อของ *วันเดอร์ วูแมน* ในเดือนกรกฎาคม จอห์นสก็ได้เริ่มเขียนบท ในเดือนเดียวกัน, ภาคต่อได้ถูกประกาศอย่างเป็นทางการที่งานซานดิเอโก คอมมิค-คอน กาด็อทกลับมารับบทเดิมเป็นวันเดอร์ วูแมน ในเดือนกันยายน, เจนกินส์ตกลงเซ็นสัญญากลับมาเป็นผู้กำกับ, และนำ เดวิด คาลลาแฮม มาเขียนบทร่วมกับเธอและจอห์นส ภาพยนตร์ดำเนินเรื่องอยู่ในยุค 1980 ช่วงระหว่างสงครามเย็น เจนกินส์พูดถึงภาพยนตร์เรื่องนี้ว่าจะเป็นเรื่องราวความรักที่ยิ่งใหญ่อีกเรื่อง ช่วงก่อนการถ่ายทำเริ่มขึ้นเมื่อต้นเดือนธันวาคม ค.ศ. 2017 เมื่อเดือนมีนาคม ค.ศ. 2018, คริสเตน วิก ได้รับคัดเลือกมาแสดงเป็น บาร์บารา แอน มิเนอร์วา / ชีตาห์, ตัวร้ายหลักของภาพยนตร์, และ เปโดร พาสคาล ได้รับคัดเลือกมาแสดงเป็น แม็กซ์เวลล์ ลอร์ด การถ่ายทำเริ่มต้นขึ้นเมื่อวันที่ 13 มิถุนายน ค.ศ. 2018 ที่ใกล้ ๆ วอชิงตัน ดี.ซี.และ เวอร์จิเนียเหนือ สถานที่ถ่ายทำอื่น ๆ ได้แก่วอร์เนอร์บราเธอร์สสตูดิโอ, ลิฟส์เดนในสหราชอาณาจักร, เกาะเตเนริเฟและเกาะฟูเอร์เตเบนตูรา ใน สเปน *วันเดอร์ วูแมน 1984 (Wonder Woman 1984)* กำหนดฉายวันที่ 25 ธันวาคม ค.ศ. 2020 เลื่อนจากวันฉายเดิมคือวันที่ 5 มิถุนายน ค.ศ. 2020 เนื่องจากการระบาดทั่วของไวรัสโคโรนา โดยฉายในเอชบีโอแม็กซ์และในโรงภาพยนตร์พร้อมกัน

ดรีมสโตน—อัญมณีซึ่งมีความเกี่ยวข้องกับตัวละคร ดอกเตอร์เดสตินี และ ดรีม จากกลุ่ม เอนด์เลส ในการ์ตูน—มีบทบาทสำคัญในภาพยนตร์

### ''เดอะ ซุยไซด์ สควอด'' (2021)

thumb|upright|right|เจมส์ กันน์ ผู้เขียนบทและผู้กำกับของ ''เดอะ ซุยไซด์ สควอด''

วอลเลอร์ส่งทีมทาสก์ฟอร์ซเอ็กซ์ ซึ่งประกอบด้วยสมาชิกเก่าและใหม่ ไปทำภารกิจทำลายห้องปฏิบัติการสมัยนาซีที่มียังมีการทดลองอยู่

ภาคต่อของ *ทีมพลีชีพ มหาวายร้าย* ประกาศเมื่อเดือนมีนาคม ค.ศ. 2016 โดยมีเอเยอร์กลับมาทำหน้าที่เป็นผู้กำกับ แอดัม โคแซด ถูกจ้างให้เขียนบทภาพยนตร์เมื่อเดือนมีนาคม ค.ศ. 2017 ในเดือนกรกฎาคม ค.ศ. 2017 แซค เพนน์ เขียนร่างเนื้อเรื่องใหม่ ในเดือนกันยายน ค.ศ. 2017, แกวิน โอ'คอนเนอร์ ถูกจ้างให้เป็นผู้กำกับแทนเอเยอร์ซึ่งถอนตัวไป โอ'คอนเนอร์ยังดึงตัว เดวิด บาร์ แคตซ์ และ ทอดด์ สแตชวิค มาเป็นผู้เขียนบทร่วมด้วย บทร่างสุดท้ายเสร็จสมบูรณ์เมื่อเดือนกันยายน ค.ศ. 2018 เดือนต่อมา, โอ'คอนเนอร์ ถอนตัวออกจากโครงการเพราะวอร์เนอร์บราเธอร์สเชื่อว่าบทภาพยนตร์นั้นคล้ายคลึงกับ *ทีมนกผู้ล่า* มากเกินไป เมื่อเดือนมกราคม ค.ศ. 2019 ภาพยนตร์ถูกเปลี่ยนชื่อใหม่เป็น *เดอะ ซุยไซด์ สควอด (The Suicide Squad)* โดยมี เจมส์ กันน์ เป็นผู้กำกับจากบทภาพยนตร์ใหม่ที่เขาเขียน กันน์เลือกโครงการนี้ก่อนโครงการภาพยนตร์อื่น ๆ ที่กำลังพัฒนาของวอร์เนอร์บราเธอร์ส รวมถึงภาพยนตร์ซูเปอร์แมน เมื่อเดือนมีนาคม อิดริส เอลบา เข้ามาร่วมแสดงด้วย โดยในตอนแรกเขาจะมาแทนที่ วิลล์ สมิธ ในบทบาท เดดช็อต ซึ่งสมิธถอนตัวไปเนื่องจากปัญหาตารางเวลา แต่ต่อมาตัดสินใจว่าเอลบาจะแสดงเป็นตัวละครใหม่ ทำให้สมิธสามารถกลับมารับบทเดิมได้ในอนาคต 

มาร์โก ร็อบบี, โจเอล คินนาแมน, ไจ คอร์ตนีย์, และ วิโอลา เดวิส จะกลับมารับบทเดิมจากภาคแรก, ขณะที่ เดวิด เดสมัลเชียน, สตีฟ อะกี, ไมเคิล รุกเกอร์, ปีเตอร์ คาพัลดิ, ไทกา ไวทีที, อลิซ บรากา, ฌอน กันน์, ฮวน ดิเอโก บอตโด, สตอร์ม รีด, พีต เดวิดสัน, เนตัน ฟิลเลียน, ฟลูลา บอร์ก, จอห์น ซีนา และ วาคีน โคซิโอ เข้าร่วมแสดงด้วย การถ่ายทำเริ่มต้นขึ้นเมื่อวันที่ 20 กันยายน ค.ศ. 2019 ที่ ไพน์วูดแอตแลนตาสตูดิโอที่แอตแลนตา, พร้อมกับถ่ายทำเพิ่มเติมที่ ปานามา *เดอะ ซุยไซด์ สควอด* ฉายในสหราชอาณาจักรเมื่อวันที่ 30 กรกฎาคม ค.ศ. 2021 และฉายในสหรัฐวันที่ 5 สิงหาคม ค.ศ. 2021 โดยฉายทั้งในโรงภาพยนตร์และบนเอชบีโอแม็กซ์

### ''แบล็ก อดัม'' (2022)

left|thumb|right|upright|เจาเม กูเล็ต-เซระ ผู้กำกับ ''แบล็ก อดัม''

เกือบ 5,000 ปีหลังจากที่เขาได้รับมอบอำนาจของเทพเจ้าอียิปต์และถูกคุมขัง แบล็ก อดัม ก็เป็นอิสระจากหลุมฝังศพของเขา พร้อมที่จะปลดปล่อยรูปแบบความยุติธรรมที่ไม่เหมือนใครในโลกสมัยใหม่

เมื่อเดือนกันยายน ค.ศ. 2014 ดเวย์น จอห์นสัน ได้รับคัดเลือกแสดงเป็น แบล็ก อดัม หลังได้รับพิจารณาว่าจะแสดงเป็นชาแซมและโลโบก่อนหน้านี้ ตัวละครนี้ตั้งใจว่าจะปรากฏตัวใน *[[ชาแซม! (ภาพยนตร์)|ชาแซม!]]*, แต่เมื่อเดือนมกราคม ค.ศ. 2017 ทางสตูดิโอผู้สร้างได้เลือกที่จะแบ่งไปอีกภาพยนตร์หนึ่ง เพื่อมุ่งเน้นการเล่าเรื่องต้นกำเนิดของแบล็ก อดัม จอห์นสันซึ่งเป็นผู้อำนวยการสร้างของเรื่องนี้กล่าวว่าทั้งสองตัวละครจะพบกันในภาพยนตร์ในอนาคต เมื่อเดือนตุลาคม ค.ศ. 2017 แอดัม สตีคีล ได้รับการว่าจ้างให้เขียนบทภาพยนตร์ เมื่อเดือนมิถุนายน ค.ศ. 2019 มีประกาศว่า เจาเม กูเล็ต-เซระ เป็นผู้กำกับภาพยนตร์ พร้อมกับ โบ ฟลินน์, จอห์นสัน, ฮิราม การ์เซียและแดนี การ์เซีย เป็นผู้อำนวยการสร้าง เมื่อเดือนกันยายน ค.ศ. 2020 รอรี เฮนส์และโซห์ริบ โนเชอร์วานี เขียนบทร่างภาพยนตร์ใหม่ การถ่ายทำเริ่มต้นเมื่อเดือนเมษายน ค.ศ. 2021 และสิ้นสุดเมื่อเดือนกรกฎาคม ภาพยนตร์ฉายเมื่อวันที่ 21 ตุลาคม ค.ศ. 2022

จัสติซโซไซตีออฟอเมริกา ปรากฏตัวในภาพยนตร์ ได้แก่ อัลดิส ฮอดจ์ แสดงเป็น ฮอว์กแมน, โนอาห์ เซนติเนโอ แสดงเป็น อะตอมสแมชเชอร์, ควินเทสซา สวินเดลล์ แสดงเป็น ไซโคลน, และเพียร์ซ บรอสแนน แสดงเป็น ดอกเตอร์เฟต นักแสดงที่กลับมารับบทเดิมของพวกเขาในจักรวาลขยายดีซี ได้แก่ ไวโอลา เดวิส เป็น อะแมนดา วอลเลอร์, จีมง อูนซู เป็น พ่อมดชาแซม, เจนนิเฟอร์ ฮอลแลนด์ เป็น เอมีเลีย ฮาร์คอร์ต และ เฮนรี แควิลล์ เป็น คาล-เอล / คลาร์ก เคนต์ / ซูเปอร์แมน ในฉากกลางเครดิต

### ''ชาแซม! จุดเดือดเทพเจ้า'' (2023)

ภาคต่อของ *ชาแซม!* เข้าสู่การพัฒนาเมื่อเดือนเมษายน ค.ศ. 2019 โดยมี เฮนรี เกย์เด็น กลับมาเขียนบทภาพยนตร์ ส่วนผู้กำกับ เดวิด เอฟ. แซนด์เบิร์ก และผู้อำนวยการสร้าง ปีเตอร์ ซาฟราน ได้รับการยืนยันว่ากลับมาเช่นกันและ คริส มอร์แกน ได้รับการว่าจ้างให้เขียบทภาพยนตร์เพิ่มเติม แซคารี ลีวาย กลับมารับบทเดิมเป็นชาแซม เช่นเดียวกับนักแสดงเด็กและผู้ใหญ่ในครอบครัวชาแซม  ในงานดีซีแฟนโดมเมื่อเดือนสิงหาคม ค.ศ. 2020 มีการประกาศชื่อภาพยนตร์ภาคต่อว่า *ชาแซม! จุดเดือดเทพเจ้า* (*Shazam! Fury of the Gods*) การถ่ายทำเริ่มต้นเมื่อเดือนพฤษภาคม ค.ศ. 2021 ที่แอตแลนตาและสิ้นสุดเมื่อเดือนสิงหาคม ภาพยนตร์ฉายเมื่อวันที่ 17 มีนาคม ค.ศ. 2023

เจมส์ กันน์และปีเตอร์ ซาฟราน ซีอีโอร่วมของดีซีสตูดิโอส์กล่าวเมื่อเดือนมกราคม ค.ศ. 2023 ว่า *ชาแซม! จุดเดือดเทพเจ้า* จะนำไปสู่เหตุการณ์ของ *เดอะ แฟลช*

### ''เดอะ แฟลช'' (2023)

thumb|left|upright|แอนดี มัสเคียตตี ผู้กำกับ ''เดอะ แฟลช''

แบร์รี อัลเลน พยายามย้อนเวลากลับไปเพื่อป้องกันการฆาตกรรมของแม่ของเขา ซึ่งนำผลที่ตามมาโดยไม่ตั้งใจมาสู่เส้นเวลาของเขา

เมื่อเดือนกรกฎาคม ค.ศ. 2013 เกร็ก เบอร์ลันติ กำลังพัฒนาภาพยนตร์ของตัวละคร แบร์รี อัลเลน / เดอะ แฟลช โดยเขียนบทร่างร่วมกีบ เจฟฟ์ จอห์นส์, คริส บรานคาโต, ไมเคิล กรีนและมาร์ก กุกเกนไฮม์ ภาพยนตร์ *เดอะ แฟลช* ประกาศเมื่อเดือนตุลาคม ค.ศ. 2014 โดยกำหนดฉายใน ค.ศ. 2018 และ เอซรา มิลเลอร์ ได้รับเลือกให้แสดงเป็นตัวละครดังกล่าว บทร่างใหม่เขียนโดย ฟิล ลอร์ดและคริสโตเฟอร์ มิลเลอร์ ในเดือนเมษายน ค.ศ. 2015 อีกสองปีต่อมา เซธ เกรแฮม-สมิธและริค ฟามุยิวะ ต่างถอนตัวออกจากตำแหน่งผู้กำกับเพราะมีความคิดสร้างสรรค์แตกต่างกันกับสตูดิโอ โจบี แฮโรลด์ ได้รับการว่าจ้างในเดือนมกราคม ค.ศ. 2017 ให้เขียนบทภาพยนตร์ใหม่ทั้งหมด ซึ่งก่อนหน้านี้มีบทร่างที่เขียนโดยเกรแฮม-สมิธและฟามุยิวะ ชื่อภาพยนตร์ถูกเปลี่ยนเป็น *แฟลชพอยต์* ในเดือนกรกฎาคม ค.ศ. 2017 โดยอิงจากเรื่องราวในหนังสือการ์ตูนชื่อเดียวกัน แดน เมโซว์ ถูกนำตัวมาเป็นผู้เขียนบทร่วม จอห์น ฟรานซิส เดลีย์และโจนาธาน โกลด์สตีน ได้รับการว่าจ้างให้มาเป็นผู้กำกับร่วมกันในเดือนมีนาคม ค.ศ. 2018 มิลเลอร์ได้รับการว่าจ้างให้เขียนบทภาพยนตร์ใหม่ร่วมกับแกรนต์ มอร์ริสัน ในเดือนมีนาคม ค.ศ. 2019 หลังผู้กำกับร่วมมีความคิดสร้างสรรค์แตกต่างกันในการทำงานกับบทภาพยนตร์ เดลีย์และโกลด์สตีนถอนตัวออกจากโครงการในเดือนกรกฎาคม ค.ศ. 2019 ขณะที่แอนดี มัสเคียตตีและคริสตินา ฮอดสันได้รับการว่าจ้างเข้ามาแทนที่ในตำแหน่งผู้กำกับและผู้เขียนบทตามลำดับ บาร์บารา มัสเคียตตีและไมเคิล ดิสโก จะทำหน้าที่เป็นผู้อำนวยการสร้าง การถ่ายทำเริ่มต้นเมื่อเดือนเมษายน ค.ศ. 2021 ที่วอร์เนอร์บราเธอร์สสตูดิโอ, ลิฟส์เดน ในฮาร์ตฟอร์ดเชอร์, อังกฤษ และสิ้นสุดการถ่ายทำเมื่อเดือนตุลาคม ภาพยนตร์ฉายวันที่ 16 มิถุนายน ค.ศ. 2023

*เดอะ แฟลช* จะสำรวจมัลติเวิร์สโดยใช้สปีดฟอร์ซและมีซูเปอร์ฮีโรหลายคน ได้แก่ ไมเคิล คีตัน เป็น บรูซ เวย์น / แบทแมน (กลับมารับบทเดิมของเขาจาก *[[แบทแมน (ภาพยนตร์ ค.ศ. 1989)|แบทแมน]]* (1989) และ *[[แบทแมน รีเทิร์นส ตอน ศึกมนุษย์เพนกวินกับนางแมวป่า]]* (1992)) และ ซาชา กาเย เป็น ซูเปอร์เกิร์ล เบน แอฟเฟล็ก กลับมารับบทเดิมเป็น บรูซ เวย์น / แบทแมน ในจักรวาลขยายดีซี บาร์บารา มัสเคียตตี กล่าวว่า ภาพยนตร์จะเป็นการ "รีเซ็ต" จักรวาลขยายดีซี ไมเคิล แชนนอนและอันเจ เทรา กลับมารับบทเดิมเป็น นายพลซ็อดและฟิโอรา-อัล ตามลำดับจาก *บุรุษเหล็ก ซูเปอร์แมน* รอน ลิฟวิงสตัน แทนที่ บิลลี ครูดัพ ในบทบาทของเฮนรี อัลเลน พ่อของแบร์รี ซึ่งเคยปรากฏตัวใน *จัสติซ ลีก* และ *จัสติซ ลีก ของ แซ็ก สไนเดอร์* และเคียร์ซี เคลมอนส์ กลับมารับบทเดิมเป็น ไอริส เวสต์ จาก *จัสติซ ลีก ของ แซ็ก สไนเดอร์*

เจมส์ กันน์และปีเตอร์ ซาฟราน ซีอีโอร่วมของดีซีสตูดิโอส์กล่าวเมื่อเดือนมกราคม ค.ศ. 2023 ว่า *เดอะ แฟลช*  "รีเซ็ต" จักรวาลดีซีและนำไปสู่เหตุการณ์ของ *บลู บีเทิล*, *อควาแมนแอนด์เดอะลอสต์คิงดอม* และภาพยนตร์ในอนาคตของพวกเขาที่มีคำบรรยายว่า "บทที่ 1: เทพเจ้าและสัตว์ประหลาด" กันน์อธิบายในภายหลังว่า *เดอะ แฟลช* จะเปลี่ยนแง่มุมและตัวละครบางส่วน แต่ไม่ใช่ทุกแง่มุมของแฟรนไชส์ที่มีมาก่อน

### ''บลู บีเทิล'' (2023)

เมื่อเดือนพฤศจิกายน ค.ศ. 2018 ภาพยนตร์เกี่ยวกับ ไฮเม เรเยส หรือ บลู บีเทิล กำลังอยู่ในการพัฒนา โดยมี แกเรธ ดันเน็ต-อัลโคเซอร์ เป็นผู้เขียนบทภาพยนตร์ แองเจิล มานูเอล โซโต เซ็นสัญญาเป็นผู้กำกับในเดือนกุมภาพันธ์ ค.ศ. 2021 และ โชโล มาริดูเอญญา ได้รับคัดเลือกให้แสดงเป็น บลู บีเทิล ในเดือนสิงหาคม จอห์น ริกการ์ดและเซฟ โฟร์แมน ทำหน้าที่เป็นหัวหน้าผู้อำนวยการสร้าง การถ่ายทำเริ่มต้นเมื่อเดือนพฤษภาคม ค.ศ. 2022 ในแอตแลนตา และสิ้นสุดการถ่ายทำเมื่อวันที่ 18 กรกฎาคมที่ปวยร์โตรีโกแต่เดิม ภาพยนตร์ได้รับการพัฒนาให้เป็นภาพยนตร์ที่ลงเฉพาะในเอชบีโอแม็กซ์ แต่ต่อมาถูกเปลี่ยนให้ฉายในโรงภาพยนตร์ กำหนดฉายวันที่ 18 สิงหาคม ค.ศ. 2023

เจมส์ กันน์และปีเตอร์ ซาฟราน ซีอีโอร่วมของดีซีสตูดิโอส์กล่าวเมื่อเดือนมกราคม ค.ศ. 2023 ว่า *บลู บีเทิล* จะดำเนินเรื่องต่อจากเหตุการณ์ใน *เดอะ แฟลช* ซึ่งแฟรนไชส์จะถูก "รีเซ็ต" ทำให้ *บลู บีเทิล* "ตัดการเชื่อมโยงอย่างสิ้นเชิง (จากทุกสิ่งที่เคยมีมา) และสามารถเป็นส่วนหนึ่งของจักรวาลดีซีได้"

### ''อควาแมน กับอาณาจักรสาบสูญ'' (2023)

หลายปีหลังเหตุการณ์ในภาพยนตร์เรื่องแรก อาร์เธอร์ เคอร์รี / อควาแมน ต้องปกป้อง แอตแลนติส และคนที่เขารักจากการทำลายล้าง หลัง เดวิด เคน / แบล็คแมนตา ได้รับตรีศูลดำต้องคำสาปและปลดปล่อยพลังโบราณ เขาจะต้องขอความช่วยเหลือจากพันธมิตรที่ไม่น่าจะเป็นไปได้ นั่นก็คือ ออร์ม น้องชายของเขา เพื่อปกป้องแอตแลนติส

เมื่อเดือนมกราคม ค.ศ. 2019 วอร์เนอร์บราเธอส์ยืนยันการพัฒนาภาพยนตร์ภาคต่อของ *อควาแมน เจ้าสมุทร* โดยตั้งใจให้ เจมส์ วาน กลับมาเป็นผู้กำกับ นอกจากจะแสดงนำแล้ว เจสัน โมโมอา ยังมีบทบาทสร้างสรรค์ในภาพยนตร์ภาคต่อมากขึ้น ร่วมกับคู่เขียนบทของเขา ทอมัส พา ซิบเบตต์ เขานำเสนอแนวคิดกับวอร์เนอร์บราเธอส์ และร่วมเขียนบทร่างแรกของบทภาพยนตร์ เมื่อเดือนกุมภาพันธ์ ค.ศ. 2019 เดวิด ลีสลี จอห์นสัน-แม็คโกล์ดริก เซ็นสัญญาทำหน้าที่เป็นผู้เขียนบทภาพยนตร์ เขาร่วมเขียนบทกับ เจมส์ วาน จนเสร็จสมบูรณ์ ปีเตอร์ ซาฟราน ผู้อำนวยการสร้างกล่าวว่าภาพยนตร์จะสำรวจเจ็ดอาณาจักรอื่น ๆ ในแอตแลนติส ชื่ออย่างเป็นทางการของภาพยนตร์คือ *อควาแมน กับอาณาจักรสาบสูญ* (*Aquaman and the Lost Kingdom*) ภาพยนตร์ถ่ายทำตั้งแต่เดือนมิถุนายน ค.ศ. 2021 จนถึงเดือนมกราคม ค.ศ. 2022 ที่สหราชอาณาจักร, ฮาวายและลอสแองเจลิส กำหนดฉายในวันที่ 22 ธันวาคม ค.ศ. 2023

## ละครโทรทัศน์
บริการสตรีมมิงใหม่ชื่อว่า เอชบีโอแม็กซ์ เปิดตัวด้วยความร่วมมือระหว่าง วอร์เนอร์มีเดีย, ดีซีฟิล์มส์และเดอะซีดับเบิลยู เมื่อวันที่ 27 พฤษภาคม ค.ศ. 2020 ในเดือนธันวาคม ประธานดีซีฟิล์มส์ วอลเทอร์ ฮามาดะ กล่าวว่า ดีซีฟิล์มส์สนใจสร้างละครชุดแยกสำหรับภาพยนตร์ทุกเรื่องที่อยู่จักรวาลขยายดีซีลงเอชบีโอแม็กซ์



### ''พีซเมคเกอร์''

คริสโตเฟอร์ สมิท / พีซเมคเกอร์ สมาชิก ทาสก์ฟอร์ซเอกซ์ ถูกส่งตัวไปปฏิบัติภารกิจลับ เพื่อตามหา "ผีเสื้อ" สิ่งมีชีวิตคล้ายแมลงกาฝากที่บุกรุกและครอบงำเผ่าพันธุ์มนุษย์

เมื่อเดือนกันยายน ค.ศ. 2020 ละครชุดแยกจากภาพยนตร์ *[[เดอะ ซุยไซด์ สควอด]]* (2021) ที่เกี่ยวกับตัวละคร พีซเมคเกอร์ กำลังพัฒนาสำหรับออกอากาศใน เอชบีโอแม็กซ์ จำนวนแปดตอน เจมส์ กันน์ ทำหน้าที่เป็นผู้อำนวยการสร้างฝ่ายบริหารร่วมกับ ปีเตอร์ ซาฟราน นอกจากนี้ กันน์ยังเขียนบทและกำกับละครชุดอยู่หลายตอน ละครชุดแสดงนำโดย จอห์น ซีนา, สตีฟ เอจีและเจนนิเฟอร์ ฮอลแลนด์ ซึ่งกลับมารับบทเดิมจากในภาพยนตร์ ได้แก่ พีซเมคเกอร์, จอห์น อีโคโนมอสและเอมิเลีย ฮาร์คอร์ต ตามลำดับ ร่วมกับ แดเนียล บรูกส์ เป็น ลีโอตา อะเดบาโย รอเบิร์ต แพทริก เป็น ออกกี สมิธ และ เฟรดดี สตรอมา เป็น เอเดรียน เชส / เดอะวิจิแลนตี การถ่ายเริ่มต้นในเดือนมกราคม ค.ศ. 2021 ที่ แวนคูเวอร์, แคนาดา และสิ้นสุดในเดือนกรกฎาคมปีเดียวกัน *พีซเมคเกอร์* สามตอนแรกออกอากาศเมื่อวันที่ 13 มกราคม ค.ศ. 2022 และออกอากาศตอนที่เหลือเป็นรายสัปดาห์จนถึงวันที่ 17 กุมภาพันธ์ ค.ศ. 2022 เมื่อเดือนกุมภาพันธ์ ค.ศ. 2022 ละครชุดได้รับการต่ออายุเป็นปีที่สองโดยกันน์จะเขียนบทและกำกับทุกตอน

## โครงการที่ถูกยกเลิกและทำใหม่
ในช่วงหลายปีที่ผ่านมา หลายโครงการที่เคยเป็นส่วนหนึ่งของจักรวาลขยายดีซี ได้ถูกย้ายไปสู่ความต่อเนื่องที่แตกต่างกัน, ถูกยกเลิกโดยสิ้นเชิงหรือไม่ได้ฉาย หลังจากการสิ้นสุดของจักรวาลขยายดีซีและรีบูตเข้าสู่จักรวาลดีซี โครงการต่าง ๆ ที่อยู่ในระหว่างการพัฒนาได้ถูกระงับ แม้ว่าอาจถูกนำไปใช้ใหม่เพื่อความต่อเนื่องใหม่:

*  เมื่อเดือนธันวาคม ค.ศ. 2019 แพตตี เจนคินส์ ประกาศภาพยนตร์แยกของ *วันเดอร์ วูแมน* ซึ่งเน้นไปที่เผ่าตามชื่อเรื่องของเทอมิสกีรา โดยเจนคินส์ตั้งใจที่จะทำหน้าที่เป็นผู้อำนวยการสร้าง ในขณะที่ต่อมามีการเปิดเผยว่า เธอและเจฟฟ์ จอห์นส์ เป็นคนเขียนเนื้อเรื่อง โดยจะดำเนินเรื่องระหว่าง *วันเดอร์ วูแมน 1984* และภาพยนตร์ภาคที่สามที่วางแผนไว้ ต่อมามีการประกาศโครงการที่คล้ายคลึงกันซึ่งเป็นส่วนหนึ่งของ จักรวาลดีซี ชื่อว่า *[[จักรวาลดีซี (แฟรนไชส์)#พาราไดส์ลอสต์|พาราไดส์ลอสต์]]*
****[[แบทเกิร์ล (ภาพยนตร์)|แบทเกิร์ล]]***: เมื่อเดือนมีนาคม ค.ศ. 2017 จอสส์ วีดอน ได้รับการว่าจ้างให้เขียนบท, กำกับและอำนวยการสร้างภาพยนตร์เกี่ยวกับตัวละคร บาร์บารา กอร์ดอน / แบทเกิร์ล วีดอน กำลังจะเริ่มงานถ่ายทำภาพยนตร์ในปี ค.ศ. 2018, แต่ได้ถอนตัวในเดือนกุมภาพันธ์ ในเดือนเมษายน คริสตินา ฮอดสัน ได้รับการว่าจ้างให้เขียนบทภาพยนตร์ *แบทเกิร์ล* หลังวอร์เนอร์บราเธอส์ประทับใจงานของเธอใน *ทีมนกผู้ล่า* ในเดือนพฤศจิกายน ค.ศ. 2019 ฮอดสัน คาดว่าจะเริ่มต้นเขียนบท *แบทเกิร์ล* หลังจากเธอทำงานเขียนบท *เดอะ แฟลช* เสร็จแล้ว มีการประกาศในเดือนพฤษภาคม ค.ศ. 2021 ว่า อาดิล เอล อาร์บีและบิลัล ฟอลลาห์ จะเป็นผู้กำกับภาพยนตร์ร่วมกัน โดยมี คริสติน เบอร์ เป็นผู้อำนวยการสร้าง ในเดือนกรกฎาคม เลสลี เกรซ ได้รับเลือกให้แสดงเป็นแบทเกิร์ล เธอได้รับเลือกจากรายชื่อนักแสดงที่เข้ามาชิงบทบาทแบทเกิร์ล ได้แก่ อิซาเบลา เมอร์เซด, โซอี โดยช์และเฮลีย์ ลู ริชาร์ดสัน ในเดือนตุลาคม ยาคอบ สชิปิโอ เข้าร่วมเป็นนักแสดงในบทบาทที่ยังไม่เปิดเผย และ เบรนแดน เฟรเซอร์ ได้รับเลือกให้แสดงเป็น ไฟเออร์ฟลาย ในเดือนมกราคม ค.ศ. 2022 ไอโวรี อาควิโน ได้รับเลือกให้แสดงเป็น อลิเซีย โหย่ว ซึ่งเป็นตัวละครหลักตัวแรกที่เป็นคนข้ามเพศในภาพยนตร์ดีซี ภาพยนตร์เริ่มถ่ายทำเมื่อเดือนพฤศจิกายน ค.ศ. 2021 ที่กลาสโกว์ และสิ้นสุดการถ่ายทำเมื่อปลายเดือนมีนาคม ค.ศ. 2022 และกำหนดฉายในปี ค.ศ. 2022 บนเอชบีโอแม็กซ์ แม้จะมีรายงานว่าได้รับการพิจารณาให้เข้าฉายในโรงภาพยนตร์อีกครั้งโดย วอร์เนอร์บราเธอส์ดิสคัฟเวอรี ในเดือนเมษายน ค.ศ. 2022 อย่างไรก็ตาม ในเดือนสิงหาคม ค.ศ. 2022 มีรายงานว่าวอร์เนอร์บราเธอส์ดิสคัฟเวอรีไม่มีแผนที่จะฉายภาพยนตร์เรื่องนี้ในเอชบีโอแม็กซ์หรือในโรงภาพยนตร์หลังจากผลตอบรับที่ไม่ดีจากรอบทดลองฉาย อย่างไรก็ตาม สตูดิโอยังคงหวังว่าจะได้ร่วมงานกับ อาร์บี, ฟอลลาห์และเกรซในโครงการดีซีอื่น ๆ
* ***[[เดอะ แบทแมน]]*** ของ **[[เบน แอฟเฟล็ก]]**: เมื่อเดือนกรกฎาคม ค.ศ. 2015 เบน แอฟเฟล็ก อยู่ระหว่างการเจรจาเพื่อกำกับและร่วมเขียนบทกับเจฟฟ์ จอห์นส ในภาพยนตร์เดี่ยวของแบทแมน ในงานซานดิเอโกคอมิก-คอน 2016 แอฟเฟล็กได้รับการยืนยันว่าเป็นผู้กำกับภาพยนตร์เรื่องนี้ อย่างไรก็ตาม ในเดือนมกราคม ค.ศ. 2017 แอฟเฟล็กกล่าวว่าเขาไม่แน่ใจว่าเขาจะกำกับภาพยนตร์เรื่องนี้หรือไม่ และเขาตัดสินใจถอนตัวออกจากตำแหน่งผู้กำกับในสิ้นเดือน ในเดือนกุมภาพันธ์ ค.ศ. 2017 แมตต์ รีฟส์ ได้รับการว่าจ้างให้เป็นผู้กำกับและผู้อำนวยการสร้างร่วมของภาพยนตร์ ภาพยนตร์แบทแมนภายใต้การกำกับของรีฟส์ถูกตัดขาดออกจากจักรวาลขยายดีซี บทแบทแมนของแอฟเฟล็กถูกแทนที่โดย โรเบิร์ต แพตตินสัน ในเดือนธันวาคม ค.ศ. 2020 โจ แมงแกเนียลโล ผู้ที่จะกลับมารับบทเดิมเป็นเดธสโตรก ก่อนที่รีฟส์จะเข้ามาเป็นผู้กำกับแทน อธิบายว่าเนื้อเรื่องของภาพยนตร์นั้นเชื่อมโยงกับ *จัสติซ ลีก* และมีเรื่องราวของเดธสโตรกที่พยายามทำลายชีวิตของแบทแมน เพื่อแก้แค้นการตายของลูกชายของเขา แบทเกิร์ลและเดอะริดเลอร์ จะปรากฏตัวในภาพยนตร์ด้วยเช่นกัน อย่างไรก็ตาม หลังการฉาย *จัสติซ ลีก ของ แซ็ค สไนเดอร์* ไม่นานนัก มีการเริ่มต้นแคมเปญในสื่อสังคม เพื่อต้องการฟื้นฟูโครงการภาพยนตร์เรื่องนี้
*  ในเดือนสิงหาคม ค.ศ. 2021 ภาพยนตร์ที่ลงเฉพาะในเอชบีโอแม็กซ์เกี่ยวกับ ไดนาห์ แลนซ์ / แบล็กคะแนรี ประกาศว่ากำลังอยู่ในการพัฒนา โดย เจอร์นี สมอลเล็ตต์ จะกลับมารับบทเดิมของเธอจากภาพยนตร์ *ทีมนกผู้ล่า* มิชา กรีน จะเป็นผู้เขียนบทและซู โครลล์ จะเป็นผู้อำนวยการสร้าง ในเดือนมิถุนายน ค.ศ. 2022 สมอลเล็ตต์ กล่าวว่าการพัฒนาโครงการยังคงดำเนินต่อไป
*  เมื่อเดือนเมษายน ค.ศ. 2014, เรย์ ฟิชเชอร์ ได้รับคัดเลือกให้แสดงเป็น วิคเตอร์ สโตน / ไซบอร์ก, และในเดือนตุลาคมวอร์เนอร์บราเธอส์ประกาศว่าภาพยนตร์เดี่ยวของไซบอร์กกำลังอยู่ในการพัฒนา โจ มอร์ตัน จะกลับมารับบทเดิมเป็น ดร. ไซลาส สโตน ในเดือนสิงหาคม ค.ศ. 2018 มอร์ตันกล่าวว่าฉากเกี่ยวกับไซบอร์กที่ถูกตัดออกใน *จัสติซ ลีก* จะนำมาใส่ในภาพยนตร์ *ไซบอร์ก (Cyborg)* กำหนดฉายวันที่ 3 เมษายน ค.ศ. 2020 แต่ว่าถูกเลื่อนออกไป เมื่อเดือนเมษายน ค.ศ. 2020 ฟิชเชอร์ยืนยันว่ายังคงมีการพัฒนาในโครงการนี้ ในปี ค.ศ. 2021 ท่ามกลางข้อพิพาทระหว่างนักแสดงกับวอร์เนอร์บราเธอส์เกี่ยวกับการสอบสวนในกระบวนการถ่ายทำใหม่ของ "จัสติซ ลีก" ฟิชเชอร์กล่าวว่าเขาจะไม่กลับมารับบทเดิมในภาพยนตร์เรื่องใด ๆ ที่ วอลเทอร์ ฮามาดะ มีส่วนเกี่ยวข้อง ดีซีฟิล์มส์ ตอบกลับว่าพวกเขาจะหานักแสดงใหม่เพื่อมารับบทไซบอร์ก ในเดือนมีนาคม ค.ศ. 2021 ฟิชเชอร์กล่าวว่า เขาไม่ได้ต่อต้านการกลับมารับบทเดิมในภาพยนตร์ในจักรวาลขยายดีซีในอนาคต โดยเขาเลือก *ไซบอร์ก* ที่กำกับโดยสไนเดอร์หรือริก ฟามูยิวา กันน์เปิดเผยในเดือนกุมภาพันธ์ ค.ศ. 2022 ว่า ฉากสุดท้ายของ *พีซเมคเกอร์* ที่ จัสติซ ลีก ปรากฏตัวนั้นไม่มีไซบอร์ก เนื่องจากแผนการ "ในอนาคต" ของสตูดิโอกับตัวละครนี้ อย่างไรก็ตาม มีรายงานในเดือนตุลาคม ค.ศ. 2023 ว่า จะไม่มีนักแสดงจาก *จัสติซ ลีก* กลับมารับบทเดิมของพวกเขาในจักรวาลดีซี
*  เมื่อเดือนธันวาคม ค.ศ. 2016 ภาพยนตร์เกี่ยวกับตัวละคร ฟลอยด์ ลอว์ตัน / เดดช็อต ประกาศว่ากำลังอยู่ในการพัฒนา โดย วิลล์ สมิธ จะกลับมารับบทเดิมจากภาพยนตร์ *ทีมพลีชีพ มหาวายร้าย* ในเดือนกุมภาพันธ์ ค.ศ. 2019 สมิธถอนตัวจากบทดังกล่าวเนื่องจากปัญหาตารางเวลา ในเดือนเมษายน ตัวละครเดดช็อตถูกตัดออกจาก *เดอะ ซุยไซด์ สควอด* เพื่อให้สมิธสามารถกลับมารับเดิมได้ในอนาคต ในเดือนเมษายน ค.ศ. 2022 การสร้างภาพยนตร์ถูกเลื่อนออกไปเพื่อเอื้อให้กับโครงการอื่น เนื่องจากค่าตัวที่สมิธร้องขอ
*  เมื่อเดือนตุลาคม ค.ศ. 2017 มีรายงานว่าภาพยนตร์เกี่ยวกับ สเลด วิลสัน / เดธสโตรก กำลังพัฒนาโดยมี แกเรท เอเวนส์ เป็นผู้กำกับและผู้เขียนบทจากเนื้อเรื่องโดย โจ แมงแกเนียลโล ซึ่งจะกลับมารับบทเดิมจากในภาพยนตร์ *จัสติซ ลีก* โครงการได้รับการอนุมัติภาพยนตร์หลังผู้บริหารประทับใจในเนื้อเรื่องที่เอเวนส์นำเสนอ  เมื่อเดือนเมษายน ค.ศ. 2020 เอเวนส์ไม่ได้มีส่วนร่วมกับการพัฒนาอีกต่อไป เอเวนส์กล่าวว่าเขายังไม่ได้เข้าร่วมโครงการตามสัญญา เขาอธิบายว่าเป็นภาพยนตร์ที่ทั้งมืดมนและไร้ความปราณี คล้ายกับภาพยนตร์นัวร์ของเกาหลี ในเดือนธันวาคม ค.ศ. 2020 แมงแกเนียลโล กล่าวว่าเขาและสไนเนอร์กำลังทำงานในโครงการที่มีเดธสโตรก หลังเขากลับมารับบทเดิมใน *จัสติซ ลีก ของ แซ็ค สไนเดอร์* ในเดือนมีนาคม ค.ศ. 2021 แมงแกเนียลโล ยืนยันว่าโครงการ *เดธสโตรก* ถูกยกเลิกเพราะวอร์เนอร์บราเธอส์ไม่ได้ถือว่าเรื่องนี้เป็นเรื่องสำคัญ หลังจากล่าช้าหลายครั้ง แมงแกเนียลโล กล่าวว่าเขาเขียนเรื่องราวการแก้แค้นที่ "เป็นมนุษย์และมีเหตุผล" สำหรับตัวละครนี้ ในขณะที่เตรียมตัวสำหรับบทบาทใน "จัสติซ ลีก" และ "เดอะ แบทแมน" ของ เบน แอฟเฟล็ก เขาใช้เวลาหกเดือนในการเขียนโครงร่างบทสำหรับภาพยนตร์ที่ส่งไปที่สตูดิโอ โดยมีรายละเอียด ได้แก่ ตัวละครขณะที่ในกองทัพสหรัฐ, การเชื่อมต่อของเขากับลีกออฟชาโดว์ส, ตัวละคร ทาเลีย อัล กูล, วิลเลียม วินเทอร์กรีน, ภรรยาของเขา อะเดไลน์ เคนและลูก ๆ ของพวกเขา เนื้อเรื่องยังไปรวมถึงเหตุการณ์ที่จะนำไปสู่บทบาทของตัวละครในภาพยนตร์ของแอฟเฟล็ค ซึ่งเขาต้องการแก้แค้นแบทแมนและนักการเมืองของ วอชิงตัน ดี.ซี. ซึ่งเขาโทษว่าเป็นเหตุที่ทำให้ลูกชายของเขาเสียชีวิต แมงแกเนียลโล กล่าวว่า มีความเป็นไปได้ที่โครงการจะได้รับการฟื้นฟู หลังการฉายของ *จัสติซ ลีก ของ แซ็ค สไนเดอร์* มีการเริ่มต้นแคมเปญในสื่อสังคม เพื่อต้องการฟื้นฟูโครงการภาพยนตร์เรื่องนี้ ในเดือนเมษายนปี ค.ศ. 2021 ในระหว่างงานจัสติซคอน แมงแกเนียลโล กล่าวว่าโครงการแรกที่มีตัวละครที่เขาหวังว่าจะได้รับการอนุมัติเป็นเรื่องราวต้นกำเนิด ซึ่งทำใหม่เป็นซีรีส์และเผยแพร่ผ่านเอชบีโอแม็กซ์เท่านั้น
* **ภาพยนตร์ภาคต่อของ ''[[เดอะ แฟลช (ภาพยนตร์)|เดอะ แฟลช]]***: ในเดือนตุลาคม ค.ศ. 2022 มีการเปิดเผยว่าบทภาพยนตร์ของภาพยนตร์ภาคต่อของ *เดอะ แฟลช* เขียนเสร็จสมบูรณ์แล้วโดย เดวิด ลีสลี จอห์นสัน-แม็คโกล์ดริก แม้ว่าโครงการจะขึ้นอยู่กับความสำเร็จของภาพยนตร์เรื่องแรก
*  แต่เดิม ภาพยนตร์ *กรีน แลนเทิร์น* ที่ฉายในปี ค.ศ. 2011 ตั้งใจให้เป็นภาพยนตร์เรื่องแรกในจักรวาลภาพยนตร์ดีซี อย่างไรก็ตาม ภาพยนตร์ภาคต่อที่วางแผนไว้ถูกยกเลิกในเดือน ค.ศ. 2011 และภาพยนตร์ก็ขาดความต่อเนื่องในที่สุด เนื่องจากความผิดหวังในเรื่องของรายได้และคำวิจารณ์ ถึงแม้ว่า ตัวละคร [[ซิเนสโตร]] ที่แสดงโดย มาร์ก สตรอง กล่าวถึงภาพยนตร์เรื่องนี้อย่างไม่ถูกต้องว่า "เป็นส่วนหนึ่งของจักรวาลขยายดีซี" ในเดือนกุมภาพันธ์ ค.ศ. 2019 นอกจากนี้ [[แซ็ก สไนเดอร์]] ยังพิจารณาให้ [[ไรอัน เรย์โนลส์]] กลับมาแสดงเป็น "แลนเทิร์นอีกคนหนึ่ง" ใน *จัสติซ ลีก ของ แซ็ค สไนเดอร์* ภาพยนตร์ได้รับการกำหนดย้อนหลังว่าดำเนินเรื่องอยู่ใน เอิร์ธ-12 ในการข้ามฝั่งของแอร์โรว์เวิร์สในตอน *วิกฤตพหุภพ*
*  ภาพยนตร์เกี่ยวกับทีม [[กอแธมซิตีไซเรนส์]] ซึ่งประกอบด้วย ฮาร์ลีย์ ควินน์, แคตวูแมนและ[[พอยซันไอวี (ตัวละคร)|พอยซันไอวี]] ประกาศว่าจะพัฒนาเมื่อเดือนธันวาคม ค.ศ. 2016 [[เดวิด เอเยอร์]] เซ็นสัญญาทำหน้าที่เป็นผู้กำกับและผู้อำนวยการสร้างร่วมจากบทภาพยนตร์โดย[[เจนีวา รอเบิร์ต-ดวอเรต]] มาร์โก ร็อบบี กลับมารับบทของเธอจากใน *ทีมพลีชีพ มหาวายร้าย* และทำหน้าที่เป็นหัวหน้าผู้อำนวยการสร้าง ขณะที่เจฟฟ์ จอห์นสและจอน เบิร์ก ทำหน้าที่อำนวยการสร้าง การพัฒนาของภาพยนตร์ถูกเลื่อนออกไปเนื่องจากต้องสร้างภาพยนตร์ *ทีมนกผู้ล่า* ก่อน เมื่อเดือนสิงหาคม ค.ศ. 2017 จาเรด เลโท ยืนยันว่าเขาจะกลับมารับบทเดิมเป็นโจ๊กเกอร์ ถึงแม้จะมีตารางงานยุ่งกับโครงการอื่น, เอเยอร์ยังคงทำงานกับภาพยนตร์เรื่องนี้อยู่ โดยเขาได้ประชุมกับ [[พอล ดีนี]] ผู้สร้างกอแธมซิตีไซเรนส์เมื่อเดือนสิงหาคม ค.ศ. 2018 เมื่อเดือนมกราคม ค.ศ. 2020 เอเยอร์ยืนยันว่าโครงการถูกระงับไว้ชั่วคราว ในเดือนเดียวกัน มาร์โก ร็อบบี กล่าวว่าเธอมีทางเลือกที่จะถ่ายทำภาพยนตร์ ฮาร์ลีย์ ควินน์ หลายเรื่องรวมถึง *กอแธมซิตีไซเรนส์* เธอเลือก *ทีมนกผู้ล่า* ก่อนเพื่อแนะนำผู้ชมให้รู้จักกับตัวละครที่ไม่ค่อยมีคนรู้จัก เธอกล่าวอีกว่าเธอยังคง 'ผลักดัน' ภาพยนตร์ *กอแธมซิตีไซเรนส์* โดยเฉพาะการสร้างความสัมพันธ์ของควินน์กับพอยซันไอวีและแคตวูแมน
*  ภาพยนตร์เกี่ยวกับฮาร์ลีย์ ควินน์และโจ๊กเกอร์ถูกประกาศว่าจะพัฒนาเมื่อเดือนกรกฎาคม ค.ศ. 2017 โดยใช้ชื่อชั่วคราว *ฮาร์ลีย์ ควินน์ ปะทะ เดอะโจ๊กเกอร์ (Harley Quinn vs. the Joker)* กำหนดการถ่ายทำจะเริ่มหลังภาพยนตร์ *เดอะ ซุยไซด์ สควอด* ฉายแล้ว [[เกลนน์ ฟิคาร์รา]]และ[[จอห์น เรควา]] จะเขียนบทร่วม, กำกับและอำนวยการสร้าง ในเดือนกันยายน ค.ศ. 2018 ฟิคาร์ราและเรควาประกาศว่าได้เขียนบทภาพยนตร์เสร็จสมบูรณ์และส่งให้วอร์เนอร์บราเธอส์แล้ว โดยการถ่ายทำจะเริ่มต้นขึ้นหลัง *ทีมนกผู้ล่า* เนื้อเรื่องของภาพยนตร์จะสำรวจความสัมพันธ์ของตัวละคร ผสมกับแนวภาพยนตร์ที่เป็นผลงานของฟิคาร์ราและเรควาก่อนหน้านี้อย่าง *แบดซานต้า ซานตาคลอสจิตป่วน (Bad Santa)* และ *ด้วยหัวใจและผูกพัน (This Is Us)* ภาพยนตร์ถูกยกเลิกเมื่อเดือนกุมภาพันธ์ ค.ศ. 2019
* ในเดือนมีนาคม ค.ศ. 2021 ภาพยนตร์เกี่ยวกับ [[เอาเออร์แมน]] ประกาศว่ากำลังอยู่ในการพัฒนาด้วยบทภาพยนตร์เขียนโดย กาวิน เจมส์และนีล ไวด์เนอร์
* *'ภาพยนตร์โจ๊กเกอร์ที่ไม่มีชื่อเรื่อง**: ภาพยนตร์เกี่ยวกับโจ๊กเกอร์เข้าสู่ช่วงเริ่มต้นการพัฒนาเมื่อเดือนมิถุนายน ค.ศ. 2018 จาเรด เลโทจะทำหน้าที่เป็นหัวหน้าผู้อำนวยการสร้าง เพิ่มเติมจากบทของเขาที่แสดงเป็นโจ๊กเกอร์ วอร์เนอร์บราเธอส์ตั้งใจให้เป็นภาพยนตร์ที่ "ปูทาง" ให้โครงการอื่นที่เกี่ยวข้องกับ ''ทีมพลีชีพ มหาวายร้าย'' ทั้งหมด เลโทยังมีส่วนร่วมในการว่าจ้างทีมงานสร้างภาพยนตร์ ภาพยนตร์ถูกยกเลิกเมื่อเดือนกุมภาพันธ์ ค.ศ. 2019 และ[[โจ๊กเกอร์ (ภาพยนตร์ พ.ศ. 2562)|ภาพยนตร์โจ๊กเกอร์ซึ่งไม่ได้ดำเนินเรื่องในจักรวาลขยายดีซี]] ได้ฉายในปีดังกล่าว
* **ภาคต่อ *จัสติซ ลีก***: ภาพยนตร์ ''จัสติซ ลีก พาร์ท 2 (Justice League Part Two)'' ประกาศเมื่อเดือนตุลาคม ค.ศ. 2014 โดยมีแซ็ก สไนเดอร์กลับมาเป็นผู้กำกับ ในเดือนมิถุนายน ค.ศ. 2016 เดโบราห์ สไนเดอร์ เปิดเผยว่า ''จัสติซ ลีก'' จะไม่เป็น[[รายชื่อภาพยนตร์ที่แบ่งเป็นหลายภาค|หนึ่งภาพยนตร์ที่แบ่งออกเป็นสองภาค]] ภาพยนตร์กำหนดฉายวันที่ 14 มิถุนายน ค.ศ. 2019 แต่การถ่ายทำถูกเลื่อนออกไปเพื่อให้ ''เดอะ แบทแมน'' ถ่ายทำได้สะดวก [[จอสส์ วีดอน]] ผู้กำกับ ''จัสติซ ลีก'' ที่ถ่ายทำใหม่ ทำการปรับฉากหลังเครดิตของภาพยนตร์ ให้เป็นการแนะนำ อินจัสติซ ลีก ซึ่งเป็นวายร้ายในภาคต่อที่เป็นไปได้ ในเดือนตุลาคม ค.ศ. 2017 เจ. เค. ซิมมอนส์ กล่าวว่างานบทภาพยนตร์กำลังดำเนินการอยู่ ''[[วาไรตี (นิตยสาร)|วาไรตี]]'' รายงานเมื่อเดือนธันวาคมว่า "ยังไม่มีแผนในทันที" ที่จะให้สไนเดอร์มากำกับ ก่อนที่เขาจะออกจากดีซีฟิล์มส์ สไนเดอร์ตั้งใจจะให้ภาคต่อเน้นไปที่การต่อสู้ระหว่างลีกกับอินจัสติซลีก ซึ่งประกอบด้วย เล็กซ์ ลูเธอร์, ด็อกเตอร์พอยซัน, [[กัปตันโคลด์]], เดอะริดเลอร์, โอเชียนมาสเตอร์และแบล็กแมนตา ความขัดแย้งดังกล่าวจะทำให้วันเดอร์วูแมนและอควาแมนเสียชีวิต ภาพยนตร์จะจบด้วยการบุกรุกโลกของ[[ดาร์กไซด์]]และสังหารโลอิส เลนที่กำลังตั้งครรภ์ ทำให้ซูเปอร์แมนถูกครอบงำโดย[[สมการต่อต้านชีวิต]] ในปี ค.ศ. 2019 วอร์เนอร์บราเธอส์ให้ความสำคัญกับภาพยนตร์เดี่ยวมากกว่าโครงการนี้ ถึงแม้ว่าแพตตี เจนคินส์ กล่าวว่าเธอเปิดกว้างพร้อมที่จะกำกับภาพยนตร์ภาคต่อ ''จัสติซ ลีก'' ''[[จัสติซ ลีก ของ แซ็ก สไนเดอร์]]'' ถือเป็น "การเล่าเรื่องแบบ[[ทางตัน]]" โดยไม่มีการวางแผนภาคต่อ สไนเดอร์กล่าวว่าเขาไม่ได้ "คาดหวังว่าจะมีภาพยนตร์มากกว่านี้ ถ้ามันเกิดขึ้น คงจะน่าทึ่ง — แต่สะพานนั้นอยู่ไกลเกินไป" หลังจากนั้นเขาจะเสริมว่า วอร์เนอร์บราเธอร์ส "ไม่มีความอยากหรือความสนใจ" ให้เขากำกับภาพยนตร์เพิ่มเติม ในเดือนมกราคม ค.ศ. 2021 เรย์ ฟิชเชอร์ กล่าวว่าเขาเต็มใจที่จะกลับมารับบทเดิมของเขาเป็นไซบอร์กในภาพยนตร์ดีซีในอนาคต ถ้าภาพยนตร์ภาคต่อของ ''จัสติซ ลีก'' สร้างโดยสไนเดอร์ ในเดือนต่อมา สไนเดอร์กล่าวว่าเขาจะกลับไปกำกับภาคต่อหากเขาได้รับโอกาส ในเดือนมีนาคม สตอรีบอร์ดที่สร้างขึ้นสำหรับภาคต่อจัสติซ ลีกของสไนเดอร์ถูกจัดแสดงที่นิทรรศการ "ดรีมสเคปส์ออฟจัสติซ ลีก ของ แซ็ก สไนเดอร์" ใน [[ดัลลาส]] สตอรีบอร์ดยืนยันการมีอยู่ของภาคต่อ ซึ่งใช้ชื่อชั่วคราวว่า ''จัสติซ ลีก 2เอ'' ซึ่งมีแผนจะเข้าฉายในปี ค.ศ. 2020 โดย ''2เอ'' จะเกิดขึ้นหลังภาพยนตร์เรื่องที่แล้วห้าปี และจะได้เห็นลีกใช้การเดินทางข้ามเวลาเพื่อย้อนกลับการบุกรุกของดาร์กไซด์ แบทแมนจะต้องเสียสละชีวิตของเขาในขณะที่ปกป้องโลอิส เลนจากดาร์กไซด์ในอดีต ในที่สุดก็สร้างเส้นเวลาใหม่ที่การบุกรุกของดาร์กไซด์ไม่เคยเกิดขึ้น ยี่สิบปีต่อมา ลูกชายของคลาร์กและโลอิสจะกลายเป็นแบทแมนคนที่สองต่อจากบรูซ ในเดือนสิงหาคม ชาร์ลส์ โรเวน ผู้อำนวยการสร้าง ยืนยันว่าสตูดิโอยังสนใจในภาคต่อของ ''จัสติซ ลีก'' อย่างไรก็ตาม เขากล่าวว่ายัง "อีกหลายปี"
*  วอร์เนอร์บราเธอส์ประกาศว่าภาพยนตร์เกี่ยวกับตัวละคร [[โลโบ (ดีซีคอมิกส์)|โลโบ]] กำลังอยู่ในการพัฒนาเมื่อเดือนกันยายน ค.ศ. 2009 [[กาย ริตชี]] และ [[แบรด เพย์ตัน]] ต่างเข้ามาเป็นผู้กำกับในช่วงเวลาที่แตกต่างกัน ขณะที่ ดเวย์น จอห์นสัน แต่เดิมนั้นตั้งใจจะแสดงเป็นโลโบ หลังจากมีการทบทวนอยู่หลายครั้ง ในปี ค.ศ. 2016 เจสัน ฟุชส์ ถูกจ้างให้เป็นผู้เขียนบท ในเดือนกุมภาพันธ์ ค.ศ. 2018 วอร์เนอร์บราเธอส์พูดคุยกับ [[ไมเคิล เบย์]] เพื่อให้มาเป็นผู้กำกับ ฟุชส์เริ่มเขียนบทใหม่ตามคำขอของเบย์ เพื่อทำให้ทุนที่ใช้ในการสร้างนั้นลดลง
* **ภาคต่อ *บุรุษเหล็ก ซูเปอร์แมน***: ภาพยนตร์ดังกล่าวถูกประกาศว่าอยู่ในการพัฒนาเมื่อเดือนตุลาคม ค.ศ. 2014 ในเดือนพฤศจิกยน ค.ศ. 2016 เอมี แอดัมส์ กล่าวว่ากำลังอยู่ขั้นตอนการเขียนบทภาพยนตร์ ในเดือนกันยายน ค.ศ. 2016 [[แมทธิว วอห์น]] ประกาศว่าเขากำลังเจรจากับสตูดิโอเพื่อทำหน้าที่กำกับภาพยนตร์ ในเดือนมิถุนายน ค.ศ. 2018 เฮนรี แควิลล์ เปิดเผยว่าเขากำลังเตรียมตัวเพื่อที่รับบทเดิม ในเดือนมีนาคม ค.ศ. 2019 วอห์น กล่าวว่าการเจรจากับวอร์เนอร์บราเธอส์นั้นจบลงแล้วและเขาไม่มีส่วนเกี่ยวข้องกับการพัฒนาภาพยนตร์อีกต่อไป ในการเจรจาเกี่ยวกับงานของเขาในโครงการ เขาเปิดเผยว่าได้รับอิทธิพลจากไตรภาคก่อนหน้านี้ที่เขาเคยเสนอเมื่อปี ค.ศ. 2008 โดยร่วมเขียนกับ [[มาร์ก มิลลาร์]] และยังอธิบายโครงการนี้ว่า "ยิ่งใหญ่, ยกระดับ, เต็มไปด้วยความหวัง" ในเดือนกรกฎาคม ค.ศ. 2019 คริสโตเฟอร์ แม็คควอรี่ กล่าวว่าเขากับแควิลล์ เคยได้เสนอแนวคิดภาคต่อให้กับวอร์เนอร์บราเธอส์หลายปีก่อน โดยมีเนื้อเรื่องเชื่อมโยงกับ ''กรีนแลนเทิร์นคอร์ปส'' แต่เขาก็ย้ายไปทำโครงการอื่นแทนเนื่องจากเขาเห็นว่าไม่มีความคืบหน้าในการพัฒนาภาพยนตร์ ต่อมา [[ไมเคิล บี. จอร์แดน]] ได้เสนอแนวคิดตัวละครของเขา แต่ยังไม่พร้อมที่จะทำเนื่องจากตารางงานที่ยุ่งอยู่แล้ว ในเดือนพฤศจิกายน ค.ศ. 2019 มีรายงานว่าวอร์เนอร์บราเธอส์กำลังเข้าสู่การเจรจาขั้นต้นกับ [[เจ.เจ. แอบรัมส์]] เพื่อให้มาควบคุมโครงการ ในเดือนธันวาคม แควิลล์ กล่าวว่าซูเปอร์แมนในอนาคตนั้นจะเหมือนกับซูเปอร์แมนในหนังสือการ์ตูน แควิลล์ยืนยันหลังการแสดงใน ''[[เดอะ วิทเชอร์ นักล่าจอมอสูร]]'' ว่าได้แทรกแซงความพร้อมของเขาสำหรับบทซูเปอร์แมน เขายังกล่าวอีกว่าจะไม่เป็นเช่นนั้นในปีที่สองของซีรีส์ เมื่อเดือนพฤษภาคม ค.ศ. 2020 แควิลล์เข้าสู่การเจรจาเพื่อกลับมารับบทเดิม ถึงแม้ว่าจะไม่ใช่ในภาพยนตร์ภาคต่อของ ''บุรุษเหล็ก ซูเปอร์แมน''
*  เมื่อเดือนเมษายน ค.ศ. 2007 ภาพยนตร์เกี่ยวกับ [[เมทัลแมน]] เข้าสู่การพัฒนา โดยมี เอริก แชมป์เนลลา เป็นผู้เขียนบท [[ลอเรน ชูเลอร์ ดอนเนอร์]]และแจ็ก เลสลี เป็นผู้อำนวยการสร้าง เมื่อเดือนพฤษภาคม ค.ศ. 2012 [[แบร์รี ซอนเนนเฟลด์]] เข้าเจรจากับวอร์เนอร์บราเธอส์ เพื่อกำกับภาพยนตร์ และได้รับการว่าจ้างในเดือนต่อมา เมื่อเดือนกรกฎาคม ค.ศ. 2013 ไดแอน เนลสัน ประธานดีซีเอนเทอร์เทนเมนต์ ย้ำความตั้งใจของบริษัทในการสร้างภาพยนตร์ เมื่อเดือนตุลาคม ค.ศ. 2021 ซอนเนนเฟลด์ เปิดเผยว่าเนื้อเรื่องของภาพยนตร์กำลังเขียนอยู่ เมื่อเดือนพฤศจิกายน ค.ศ. 2022 กันน์ยืนยันว่าเขาและซาฟรานมีแผนสำหรับทีมนี้ของแฟรนไชส์ในอนาคต
* เมื่อเดือนมีนาคม ค.ศ. 2018 [[เอวา ดูเวอร์เนย์]] เซ็นสัญญาเป็นผู้กำกับภาพยนตร์เกี่ยวกับ[[นิวก็อดส์]] หลังเสนอแนวคิดให้กับวอร์เนอร์บราเธอส์ [[คาริโอ ซาเล็ม]] ถูกจ้างให้เป็นผู้เขียนบทภาพยนตร์ ในเดือนพฤษภาคม ค.ศ. 2019 ดูเวอร์เนย์ประกาศว่าเธอจะเขียนบทร่วมกับ [[ทอม คิง (นักเขียน)|ทอม คิง]] ''วาไรตี'' รายงานว่าภาพยนตร์จะอยู่ในจักรวาลขยายดีซี, ถึงแม้ว่าทาง ''เดดไลน์ฮอลลีวูด'' จะรายงานว่าจะ "ไม่มีการเชื่อมโยง" กับภาพยนตร์ก่อนหน้านี้ ในเดือนกรกฎาคม ค.ศ. 2019 คิงกล่าวว่า ทีมของผู้เชี่ยวชาญวัตถุดิบของ[[แจ็ค เคอร์บี]] ได้รวมตัวกันเพื่อทำงานในโครงการนี้ เขาเรียกประสบการณ์นี้ว่า "หนึ่งในประสบการณ์การเล่าเรื่องที่ดีที่สุดที่ [เขา] เคยมีมา" [[ดาร์กไซด์]]และ[[ฟีเมลฟิวรีส์]] จะปรากฏตัวในภาพยนตร์ เดอะนิวก็อดส์ ก่อนหน้านี้ปรากฏตัวใน ''จัสติซ ลีก'' โดยมี เรย์ พอร์เตอร์ แสดงเป็น ดาร์กไซด์ แต่ก็ได้มีการเปลี่ยนแปลงอย่างมาก[[รูปแบบของจัสติซ ลีก#เดอะ "สไนเดอร์คัต" (2016–2017)|ในระหว่างหลังการถ่ายทำ]]
*  เมื่อเดือนกุมภาพันธ์ ค.ศ. 2017 ภาพยนตร์เกี่ยวกับ [[ดิก เกรย์สัน|ดิก เกรย์สัน / ไนท์วิง]] กำลังอยู่ในการพัฒนา โดยมี [[คริส แม็กเคย์]]และ[[บิล เดอบุก]] เซ็นสัญญาเป็นผู้กำกับและผู้เขียนบท ตามลำดับ ในเดือนกุมภาพันธ์ ค.ศ. 2018 แม็กเคย์กล่าวว่าบทร่างสุดท้ายของภาพยนตร์ใกล้จะเสร็จแล้ว ในเดือนมิถุนายน ค.ศ. 2021 แม็กเคย์กล่าวว่าโครงการถูกเลื่อนออกไปเพื่อเอื้อประโยชน์ให้กับภาพยนตร์เรื่องอื่น และยืนยันว่าภาพยนตร์ยังคงอยู่ในระหว่างการพัฒนา
***ภาพยนตร์ *แบล็กแมนตา* ที่ไม่มีชื่อ**: เมื่อเดือนกุมภาพันธ์ ค.ศ. 2019 วอร์เนอร์บราเธอส์ ประกาศภาพยนตร์แนว[[ภาพยนตร์สยองขวัญ|สยองขวัญ]] ซึ่งเป็นภาพยนตร์แยกของ ''อควาแมน'' โดยเน้นไปที่อาณาจักร[[เดอะเทรนช์ (การ์ตูน)|เทรนช์]]ที่ชั่วร้าย ปีเตอร์ ซาฟรานและเจมส์ วาน ทำหน้าที่เป็นผู้อำนวยการสร้าง โนอาห์ การ์ดเนอร์และไอดาน ฟิตเจอรัลด์ ทำหน้าที่เป็นผู้เขียนบท ภาพยนตร์จะมีทุนสร้างที่ต่ำกว่าภาพยนตร์ดีซีเรื่องอื่น ในเดือนต่อมา ซาฟรานกล่าวว่าเขาหวังว่าภาพยนตร์จะฉายก่อน ''อควาแมนแอนด์เดอะลอสต์คิงดอม'' ในเดือนเมษายน ค.ศ. 2021 โครงการดังกล่าวถูกยกเลิก วอร์เนอร์บราเธอส์ ระบุว่าโครงการอาจจะได้รับการฟื้นฟูในอนาคต ในเดือนตุลาคม วานเปิดเผยว่าในตอนแรกที่ประกาศชื่อภาพยนตร์ "เดอะเทรนช์" นั้นเป็นชื่อชั่วคราว เพื่อหลอกผู้ชมว่าภาพยนตร์เรื่องนี้แท้จริงแล้วเป็นภาพยนตร์เกี่ยวกับ [[แบล็กแมนตา]]
*  เมื่อเดือนธันวาคม ค.ศ. 2018 ภาพยนตร์เกี่ยวกับ [[พลาสติกแมน]] กำลังอยู่ในการพัฒนา โดยมี อะแมนดา ไอโอโก ได้รับการว่าจ้างให้เขียนบทภาพยนตร์ โครงเรื่องของภาพยนตร์ถูกอธิบายว่าเป็นแนว[[ภาพยนตร์ตลก|ตลก]]-[[ภาพยนตร์โลดโผน|โลดโผน]] [[ภาพยนตร์ผจญภัย|ผจญภัย]] ในเดือนธันวาคม ค.ศ. 2020 แคต วาสโก ได้รับการว่าจ้างให้เขียนบทภาพยนตร์ของไอโอโกใหม่ โดยเปลี่ยนโครงการใหม่ให้เป็นภาพยนตร์ที่มีผู้หญิงเป็นศูนย์กลาง
*  ในเดือนสิงหาคม ค.ศ. 2020 มีการประกาศในงาน [[ดีซีแฟนโดม]] ว่า ภาพยนตร์คนแสดงเกี่ยวกับ [[สแตติก (ดีซีคอมิกส์)|สแตติก]] กำลังอยู่ในการพัฒนา ในเดือนตุลาคม ค.ศ. 2020 [[ไมเคิล บี. จอร์แดน]] เข้าร่วมทีมสร้างภาพยนตร์เป็นผู้อำนวยการสร้างร่วมกับ [[เรจินัลด์ ฮัดลิน]] ในเดือนธันวาคม ค.ศ. 2020 [[วอลเทอร์ ฮามาดะ]] อธิบายว่าโครงการนี้สามารถพัฒนาเป็นภาพยนตร์สำหรับลงเฉพาะในเอชบีโอแม็กซ์ ในเดือนมีนาคม ค.ศ. 2021 [[แรนดี แมกคินนอน]] ได้รับการว่าจ้างเป็นผู้เขียนบทภาพยนตร์ โครงการนี้เป็นการสร้างร่วมกันระหว่าง วอร์เนอร์บราเธอส์พิกเชอร์ส, [[ไมเคิล บี. จอร์แดน|เอาต์ไลเออร์โซไซตี]], [[ไมล์สโตนมีเดีย]]และดีซีฟิล์มส์ วอร์เนอร์บราเธอร์สกำหนดฉายภาพยนตร์เรื่องนี้ในปี ค.ศ. 2022–2023
*  เมื่อเดือนพฤศจิกายน ค.ศ. 2018 วอร์เนอร์บราเธอส์กำลังพิจารณาพัฒนาภาพยนตร์จากตัวละคร [[ซาแทนนา]] ในเดือนมีนาคม ค.ศ. 2021 ในการนำเสนอนักลงทุนของเอทีแอนด์ที เปิดเผยว่าโครงการ ''ซาแทนนา'' กำลังอยู่ในการพัฒนา  และ [[เอเมอรอลด์ เฟนนอล]] ได้รับการว่างจ้างให้เป็นผู้เขียนบทภาพยนตร์ในเดือนนั้น ภาพยนตร์จะอำนวยการสร้างโดย เจ.เจ. แอบรัมส์ ผ่าน แบดโรบอตโปรดักชันส์
****เดอะวันเดอร์ทวินส์***: เมื่อเดือนกุมภาพันธ์ ค.ศ. 2022 ภาพยนตร์เกี่ยวกับ [[วันเดอร์ทวินส์|แซนและเจย์นา / เดอะวันเดอร์ทวินส์]] เข้าสู่การพัฒนาสำหรับฉายในเอชบีโอแม็กซ์  ภาพยนตร์จะกำกับและเขียนบทโดย [[แอดัม สตีคีล]] ขณะที่ มาร์ตี โบเวนและ[[วิก ก็อดฟรีย์]] จะทำหน้าที่เป็นผู้อำนวยการสร้าง ในเดือนเมษายนปีเดียวกัน [[เคเจ อาปา]]และ[[อิซาเบล เมย์]] ได้รับคัดเลือกให้แสดงเป็น แซนและเจย์นา ตามลำดับ กำหนดการถ่ายทำเดิมเริ่มต้นในเดือนกรกฎาคม ค.ศ. 2022 ที่[[แอตแลนตา|แอตแลนตา, จอร์เจีย]] แต่โครงการถูกยกเลิกในเดือนพฤษภาคม ค.ศ. 2022 หลังการควบรวมกิจการของวอร์เนอร์มีเดียกับดิสคัฟเวอรี และการก่อตั้งของวอร์เนอร์บราเธอส์ดิสคัฟเวอรี เดวิด ซาสลาฟ ซีอีโอของกลุ่มบริษัทที่เพิ่งก่อตั้งใหม่ รู้สึกว่าทุนสร้างประมาณ 75 ล้านดอลลาร์สหรัฐของภาพยนตร์เรื่องนี้จะไม่หนุนผลตอบแทนที่เพียงพอต่อการฉายทางสตรีมโดยตรง นอกจากนี้ ซาสลาฟยังมีคำสั่งว่า ดีซีฟิล์มส์ จะเน้นการฉายภาพยนตร์ในโรงภาพยนตร์ก่อน โดยคำวิจารณ์ภายในยังระบุด้วยว่าโครงการนี้มีรูปแบบที่ถือว่า "เฉพาะเกินไป"
***ภาพยนตร์ภาคต่อของ *วันเดอร์ วูแมน 1984* ที่ไม่มีชื่อ**: เมื่อเดือนมกราคม ค.ศ. 2019 หลังถ่ายทำ ''วันเดอร์ วูแมน 1984'' เสร็จแล้ว แพตตี เจนคินส์ ผู้กำกับและผู้เขียนบทร่วม กล่าวว่าเนื้อเรื่องของภาพยนตร์เรื่องที่สามของ ''วันเดอร์ วูแมน'' ได้เขียนไว้แล้ว เธอเปิดเผยว่าเรื่องราวของวันเดอร์ วูแมนนั้นได้วางแผนไว้มากกว่าภาพยนตร์สามเรื่อง ซึ่งในภาคสามนั้นจะดำเนินเรื่องในช่วงเวลาปัจจุบัน เจนกินส์และกาด็อตวางแผนที่จะทำงานในโครงการอื่นก่อนที่จะเริ่มต้นทำงานในภาคต่อ ในเดือนธันวาคม ค.ศ. 2020 เจนคินส์ ประกาศว่า เธอได้เขียนเรื่องราวสำหรับภาพยนตร์ ''วันเดอร์ วูแมน'' อีกสองเรื่องเสร็จแล้ว หลัง ''วันเดอร์ วูแมน 1984'' ฉายแล้วสองวัน ภาพยนตร์ ''วันเดอร์ วูแมน'' เรื่องที่สามได้รับการอนุมัติจากวอร์เนอร์บราเธอส์ เจนคินส์กลับมาทำหน้าที่เดิมเป็นผู้กำกับด้วยบทที่เธอเขียน ขณะที่กาด็อตก็จะกลับมารับบทเดิมเป็น วันเดอร์ วูแมน เช่นกัน เมื่อเดือนตุลาคม ค.ศ. 2021 กาด็อตกล่าวว่า [[ลินดา คาร์เตอร์]] จะกลับมารับบทเดิมเป็น [[แอสทีเรีย (ตำนาน)|แอสทีเรีย]] จากภาพยนตร์ก่อนหน้านี้
* ***จอห์น คอนสแตนติน***: ในเดือนกุมภาพันธ์ ค.ศ. 2021 ละครชุดเกี่ยวกับ [[จอห์น คอนสแตนติน]] เข้าสู่ช่วงต้นการพัฒนาที่เอชบีโอแม็กซ์ ละครชุดจะเน้นไปที่คอนสแตนตินในวัยหนุ่มและจะเป็นแนวสยองขวัญ (คล้ายกับในการ์ตูน) และเชื่อมโยงกับ ''จัสติซลีกดาร์ก'' กาย โบลตัน จะเป็นผู้เขียนบทละครชุด ขณะที่แอบรัมส์ทำหน้าที่เป็นผู้อำนวยการสร้างฝ่ายบริหารผ่านบริษัทแบดโรบอต ''เดอะฮอลลิวูดรีพอร์เตอร์'' รายงานว่า แบดโรบอตกับเอชบีโอแม็กซ์กำลังมองหานักแสดงผิวไม่ขาวมาแสดงเป็นคอนสแตนติน
* ***จัสติซลีกดาร์ก***: เมื่อเดือนมกราคม ค.ศ. 2013 [[กิเยร์โม เดล โตโร]] ยืนยันว่าเขากำลังพัฒนาภาพยนตร์เกี่ยวกับ [[จัสติซลีกดาร์ก]] และได้ส่งบทภาพยนตร์ไปเมื่อเดือนพฤศจิกายน ค.ศ. 2014 แต่ว่าในเดือนมิถุนายน ค.ศ. 2015 เขาก็ไม่มีส่วนเกี่ยวข้องกับโครงการนี้ [[ดั๊ก ไลแมน]] ได้รับการว่าจ้างให้กำกับภาพยนตร์เมื่อเดือนสิงหาคม ค.ศ. 2016 โดยมีชื่อเรื่องว่า ''ดาร์กยูนิเวิร์ส'' [[สกอตต์ รูดิน]] เข้ามาเป็นผู้อำนวยการสร้าง ขณะที่ ไมเคิล จิลิโอ ได้รับการว่าจ้างให้มาเขียนบทภาพยนตร์ใหม่ ไลแมนถอนตัวออกจากโครงการเมื่อเดือนพฤษภาคม ค.ศ. 2017 เนื่องจากปัญหาตารางงาน ภาพยนตร์เปลี่ยนชื่อเป็น ''จัสติซลีกดาร์ก (Justice League Dark)'' เมื่อกลางเดือนกรกฎาคม ค.ศ. 2017 โดยมี เจอราร์ด จอห์นสโตน มาช่วยขัดเกลาบทภาพยนตร์ ในเดือนเมษายน ค.ศ. 2020 เอชบีโอแม็กซ์และ[[แบดโรบอตโปรดักชันส์]]ของ[[เจ.เจ. แอบรัมส์]] ประกาศว่า โครงการนี้จะพัฒนาใหม่เป็นละครชุดสำหรับเอชบีโอแม็กซ์ โดยมีแอบรัมส์ทำหน้าที่เป็นผู้อำนวยการสร้างฝ่ายบริหาร ''วาไรตี'' รายงานว่า ''จัสติซลีกดาร์ก'' มีแนวโน้มจะออกอากาศหลังสมาชิกในทีมแนะนำตัวเองผ่านละครชุดของตัวเอง เหมือนกับ [[ละครชุดทางโทรทัศน์ในเน็ตฟลิกซ์ของมาร์เวล]] ที่มีละครชุดของตัวเองก่อนจะมารวมทีมกันใน ''[[เดอะ ดีเฟนเดอร์ส (มินิซีรีส์)|เดอะ ดีเฟนเดอร์ส]]'' (2017)
* ***มาดามเอ็กซ์***: ในเดือนมิถุนายน ค.ศ. 2021 ละครชุดเกี่ยวกับ [[มาดามซานาดู]] เข้าสู่ช่วงต้นการพัฒนาที่เอชบีโอแม็กซ์ แองเจลา โรบินสัน จะเป็นผู้เขียนบทละครชุด ขณะที่แอบรัมส์ทำหน้าที่เป็นผู้อำนวยการสร้างฝ่ายบริหารผ่านบริษัทแบดโรบอต
***วาล-ซอด''': ในเดือนกรกฎาคม ค.ศ. 2021 มีรายงานว่าละครชุดเกี่ยวกับ วาล-ซอด กำลังจะพัฒนาสำหรับเอชบีโอแม็กซ์ ไมเคิล บี. จอร์แดนและบริษัทผู้สร้างของเขา เอาต์ไลเออร์โซไซตี กำหนดให้เป็นผู้สร้างละครชุด โดยจอร์แดนอาจจะแสดงนำด้วย ก่อนหน้านี้จอร์แดนเคยเสนอแนวคิดภาพยนตร์เกี่ยวกับ ซูเปอร์แมนสัญชาติแอฟริกัน-อเมริกัน แต่โครงการถูกระงับชั่วคราวเนื่องจากปัญหาตารางงานของเขา

## นักแสดงและตัวละคร

## การตอบรับ
### บ็อกซ์ออฟฟิศ

### การตอบรับของนักวิจารณ์และสาธารณชน

## ดูเพิ่ม
* รายชื่อภาพยนตร์อิงจากสิ่งพิมพ์ของดีซีคอมิกส์
* รายชื่อละครโทรทัศน์อิงจากสิ่งพิมพ์ของดีซีคอมิกส์
* จักรวาลแอนิเมชันดีซี
* จักรวาลภาพยนตร์แอนิเมชันต้นฉบับดีซี

## หมายเหตุ

## อ้างอิง

## แหล่งข้อมูลอื่น
* 
* 

หมวดหมู่:จักรวาลขยายดีซี
หมวดหมู่:ความต่อเนื่อง (บันเทิงคดี)
หมวดหมู่:มิติดีซีคอมิกส์
หมวดหมู่:แฟรนไชส์ดีซีคอมิกส์
หมวดหมู่:จักรวาลสมมติ
หมวดหมู่:ภาพยนตร์ชุดที่เปิดตัวใน ค.ศ. 2013
หมวดหมู่:ภาพยนตร์ที่สร้างจากดีซีคอมิกส์
หมวดหมู่:แฟรนไชส์สื่อมวลชนที่เปิดตัวใน ค.ศ. 2013
หมวดหมู่:จักรวาลที่ใช้ร่วมกัน
ดีซี
หมวดหมู่:ภาพยนตร์ชุด
หมวดหมู่:ภาพยนตร์ภาษาอังกฤษ